Bukedde Online - FIFA ekkirizisizza FUFA okwewandiisa mu NCS\nFIFA ekkirizisizza FUFA okwewandiisa mu NCS\nAbazannyi 8 beegasse ku Villa\nExpress ekansizza Omunakenya n'ewaga\nOKUTYA Bannayuganda kwebabadde nakwo nti omukisa gwa Uganda okweggyako ekikwa ky’emyaka 38 nga teyetaba mu mpaka za Africa ez’akamalirizo gwandigiyita mungalo singa FIFA eneeba ekalize Uganda kuweddewo.\nFUFA etuuse ku kukkaanya n’abakakiiko ka National Council of Sports (NCS) akaateekebwawo gavumenti okuwandiisa ebibiina byonna ebiddukanya emizannyo mu ggwanga mu tteeka eppya erifuga emizannyo n’ekiriza okwewandiisa oluvanyuma lwa gavumenti okukakasa abakungu ba FIFA abaze kuno okubaputira bannamateeka ba gavumenti obuwaayiro mu mateeka ga FIFA nti (gavumenti) tejja kweyingiza mu nsonga za kuddukanya mupiira.\nAkafubo akamaze essaawa ezisukka mu nya kabadde ku kitebe kya minisitule y’ebyenjigiriza n’emizannyo ku Embassy House mu Kampala nga kakubiriziddwa Charles Bakkabulindi minisita omubeezi ow’emizannyo era wekaggweredde nga FUFA ekkiriza okwendiisa era ne weebwa okutuusa nga August 10 okukola ku byonna ebyetaagisa n’okubiwayo mu NCS okwewandiisa.\n“Tukakasizza abakungu ba FIFA nti gavumenti terina ntekateeka yonna yakwenyigira mu nzirukanya ya mupiira mu Uganda era ne bakkiriza FUFA okwewandiisa ne NCS mu tteeka lya gavumenti eppya erifuga emizannyo.” Bwatyo Bakkabulindi bwe yategeezezza.\nYayongeddeko nti okuva ensonga eno lwevudde mu ddiiro kati amaanyi bagenda kugamalira mu kuyambako FUFA kwetegekera mupiira gwa Comoros mu August.\nYe Moses Magogo pulezidenti wa FUFA yategeezezza nti basanyuffu nnyo nti FIFA ne FUFA bamaze ne basisinkana era ne batuuka ku nzikiriziganya era bo beetegefu okwewandiisa.\nEbikulu mu Bukedde w'olwomukaaga


Ddala kikirizibwa okusabira ekintu ekimu emirundi egiddiriŋŋana oba tulina kusabira ekintu omulundi gumu?\nMu Lukka 18: 1-7. Yesu akozesa olugero okulaga amakulu agali mukufubira mu saala. Anyumya olugero olw’omukazi namwandu eyaja eri omulamuzi ataali mwenkanya ng’ayagala omulamuzi amulamule n’emulabe we. Olw’okulemerako kwe mu kusaba, omulamuzi yakkiriza nasala omusango. Ensonga Yesu gyeyali ategeeza eri nti, bwaba omulamuzi asobola okukkiriza okusaba kw’omuntu alemeddeko mu kusaba obwenkanya, Katonda tasingewo okuddamu essala za —“abalonde be” (7) — singa banyikiira mu kusaba? Olugero terusomesa ng’abalala bwebalowooza nti bwetunyiikira okusabira ekintu, Katonda atekeddwa okukituwa. Wabula, Katonda asuubiza okuwoolera ababe, akubawolereza, okusonyiwa ensobi zabwe, okusala omusango ogw’obwenkanya, era okubalokola eri abalabe babwe. Akikola kubanga mwenkanya, mutukuvu, era akyawa ekibi. Mu kuddamu esaala, atuukiriza ebisuubizo bye era araga amanyi ge.\nYesu awa eky’okulabirako ekirala eky’esaala mu Lukka 11:5-12. Okufaanana ku lugero lw’omulamuzi ataali mwenkanya, obubaka bwa Yesu buli nti singa omuntu bweyerekereza asobole okuwa oyo eyetaaga, Katonda ajakukola ku byetaago bye n’okukirawo, olw’okubanga ye tewali tewali kusaba kwonna mumumalako mirembe. Wano era, ekisuubizo tekiri nti tuja kufuna byonna byetusaba bwetweyongerayongera okubisaba. Ekisuubizo kya Katonda eri abaana be kiri ku kutuuwa ebyo byetwetaaga wabula ssi ebyo byetegala. Era amanyi ebyo byetwetaaga okusinga bwetubimanyi. Ekisuubizo kyekimu kiddibwamu mu Matayo 7:7-11 ne Lukka 11:13, nga “ekirabo ekirungi” kyogerwako okuba omwoyo omutukuvu.\nEbyawandiikibwa bino byombi bituzaamu amanyi okusaba era okweyongerayongera okusaba. Tewali nsobi kusaba kintu emirundi egiddiriŋŋana. Kasita oba nga kyosaba kiri mu kwagala kwa Katonda (1 Yokaana 5:14-15), sigala ng’osaba okutuusa nga lwaddamu okusaba esaala yo oba lwajawo ekyo kyoyaga ku mutima gwo. Ebiseera ebisinga Katonda atusindiikiriza okulindirira okuddibwamu kwesaala zaffe okusobola okutusomesa obuguminkiriza n’okulemerako. Ebiseera ebimu tusaba ekintu nga ssi kekaseera ka Katonda keyateekateeka. Ebiseera ebimu tusaba ekintu nga si kwekagala kwa Katonda eri obulamu bwaffe olwo Katonda naddamu ne “nedda.” Esaala ssi kutwaala byetaago byaffe eri Katonda; wabula kutwaala kuwaayo okwagala kwa Katonda eri emitima gyaffe. Sigala ng’saba, sigala ng’konkona, sigala ng’ononya okutuusa Katonda lwaddamu okusaba kwo oba lwakumatiza nti okusaba kwo tekuli mu kwagala kwe gyoli.


Sunnah of Prophet Muhammad » Emiteeko » Emisomo gyonna » Omuko : 1\nomuwendo gw'ebintu: 7\nEmiteeko Gyabantu Mukugoberera Nabbi ( S.A.W )\nYannyonnyola Shk. Mu katundu kano obukulu bwokugoberera Nabbi, nobuwufu bwakwo eri omuntu, n’emiteeko gyabantu mukwo\nEMITEEKO GYABANTU MUKUGOBERERA NABBI (S.A.W)\nYannyonnyola Shk. Mu katundu kano obukulu bwokugoberera Nabbi, nobuwufu bwakwo eri omuntu, n’emiteeko gyabantu mukwo.\nEby’okuyiga Mu Hadiith Ya Hudhayifa\nYannonnyola Shk. Mu musomo guno amakulu gebigambo ebiri mu (s.a.w) Hadiith ya Hudhaifa,: “Abantu baali babuuza Nabbi ebirungi nga nze mubuuza bibi olwokutya okubigwamu” n’ebyokuyiga ebirimu.\nEbintu Bisatu Mubikwate\nShk. Yesigamiza omusomo guno ku Hadiith ya Abi Qabsha, yagamba: Nawulira omubaka wa Allah nga agamba nti: ‘ebintu bisatu mbilayirirako, era mbanyumiza hadiith mugikwate: 1:Emmaali y’omuddu tekendeera nakusaddaaka, 2: era omuddu tayinza kulyazamaanyizibwa kintu kyonna naguminkiriza okujjako nga Allah amwongera kitiibwa, 3: era omuddu tayinza kuggulawo mulyango gwakusabiriza okujjako nga Allah amuggulirawo omulyango gw’obwavu.\nNabbi Yalinga Asabisa Ebigambo Ebibuna\nOmusomesa : Abdulkarim Mugendera Okwekenneenya : FAROOQ ABDULNOOR NTANDA\nYannyonnyola shk. Amakulu g’edduwa ebuna, era lwaki nabbi (s.a.w) zeyakozese nga mukusaba\nAbantu Basatu Allah Tajja Kutunulako\nYannyonnyola shk. Nti abantu b’abiti bisatu allah tajja kubatunulako naliiso lyakisa kukiyaama, era mulimu omuntu alina amazzi agamumala ate nagamma abalala, natunda ebyamaguzi bye oluvannyuma lwa asr nga alayira, n’alonda omukulembeze we olwensi.


Bukedde Online - Ebintu Hanson Baliluno by’akola bibuzaabuza\nEbintu Hanson Baliluno by’akola bibuzaabuza\nAziz Azion yeesunga ka ‘tooto\nYiya Mozey afunye omusika n’athimba\nENNYAMBALA, embeera ne nneeyisa y’omuyimbi w’ennyimba z’eddiini, Hanson Baliluno bitabudde abawagizi be abamu ne batuuka n’okwebuuza oba ddala eddiini ekyamulimu oba amalala g’ekivubuka ge gamuggye ku mulamwa.\nAboogera bino basinze kutunuulira nnyambala ya Hanson omuli okwambala n’aleka ekifuba ng’akitadde, empale yeesala za damegi n’okusiba ebiraasi.\nAte abalala bamulanga butava mu bbaala ekiro nga n’otwenge tetumukola bubi.\nWabula Hanson bano abaanukudde nti okumutunuulira ku ngulu ne bamusalira omusango bakola kikyamu kuba ye musajja Mulokoke.\nBaliluno eyali ayimba ne Judith Babirye naye kati ng’ayimba yekka yagambye nti mu bbaala agendayo lumu na lumu ku bubaga bwa mikwano gye okugeza ak’amazaalibwa ga Desire Luzinda akaabadde ku Space Lounge gye buvuddeko n’obulala.


Olubereberye 28 LCB - 创世记 28 CCB | Biblica América Latina\nOlubereberye 28 LCB - 创世记 28 CCB\n1Awo Isaaka n’ayita Yakobo n’amuwa omukisa, n’amukuutira nti, “Towasanga, wadde omu ku bakazi Abakanani. 2 Golokoka ogende e Padanalaamu mu nnyumba ya Besweri kitaawe wa nnyoko, ofune omukazi omu ku bawala ba Labbaani mwannyina nnyoko. 3 Katonda Ayinzabyonna akuwe omukisa, akwaze, weeyongere, era obeerenga n’abantu ab’enjawulo bangi. 4 Akuwe emikisa gya Ibulayimu, era agiwe n’ezzadde lyo, olyoke ofune ensi mw’otambulira, Katonda gye yawa Ibulayimu.” 5 Bw’atyo Isaaka n’asiibula Yakobo, Yakobo n’agenda e Padanalaamu ewa Labbaani, mutabani wa Besweri Omusuuli mwannyina Lebbeeka, nnyina wa Esawu ne Yakobo.\n6 Esawu n’ategeera nga Isaaka awadde Yakobo omukisa, era ng’amusindise e Padanalaamu afuneyo omukazi, era nga bwe yamuwa omukisa yamukuutira nti, “Towasanga ku bakazi Abakanani,” 7 era nga Yakobo agondedde kitaawe ne nnyina n’agenda e Padanalaamu. 8 Awo n’ategeera nti abakazi Abakanani tebaasanyusa kitaawe Isaaka. 9 Esawu n’agenda eri Isimayiri n’awasa omukazi erinnya lye Makalasi, muwala wa Isimayiri, mutabani wa Ibulayimu, mwannyina wa Nebayoosi, n’amwongera ku bakazi be yalina.


Bukedde Online - Ssimbwa atandise egya Victoria University\nSINGA okuyiwa omusimbi mu kugula abazannyi by’ebyali ebikopo, ekya sizoni ejja Victoria University yandibadde ekimaze.\nSINGA okuyiwa omusimbi mu kugula abazannyi by’ebyali ebikopo, ekya sizoni ejja Victoria University yandibadde ekimaze. Yaakasaasanya ssente ezisoba mu bukadde 180 mu kugula abazannyi n’okufuna omutendesi omuggya Sam Ssimbwa.\nYagula Dennis Guma ku bukadde 25, Sadam Juma (obukadde 28), Martin Mpuuga ne Geoge Abege (bombi ba bukadde 37). Ali Kimera yakwata obukadde 14, Noah Ssemakula ne Lawrence Kasaada (bombi baamazeewo 40), ne Manco Kaweesa obukadde 25. Willy Nakibinge (mutabani wa Ssimbwa) ye waakusomera bwereere diguli ye kuno kwossa omutendesi Ssimbwa eyawemmense obukadde 38.\nSsimbwa yayanjuddwa eggulo n’ategeeza nti, “Ekigendererwa kyange ng’omutendesi kyakuwangula bikopo wabula ku mulundi guno njagala kulaba nga ttiimu yaffe emalira mu bifo ebisatu ebisooka kuba abazannyi baffe balungi ekimala.”\nSsimbwa yawangudde ekikopo kya liigi ne Express era ne kifuuka ekikopo kya Express ekyasoose mu myaka 16.\nâ€˜Gavt. ennyonnyole bwâ€™ewandiika abapoliisiâ€™


Ssabawolereza wa gavumenti alungamizza ku bya China okutwala ekisaawe ky’Entebbe. – CBS FM\nSsabawolereza wa gavumenti alungamizza ku bya China okutwala ekisaawe ky’Entebbe.\nSsabawolereza wa gavumenti ya Uganda Kiryoowa Kiwanuka abuulidde palament nti gavument tenalemererwako kusasula bbanja ery’obuwumbi 700 eryewolebwa mu Exim Bank eya China, okugaziya ekisaawe ky’ennyonyi ekya Entebbe International Airport nti n’ekiseera ekyawebwa okutandika okusasula tekinatuuka.\nKiryoowa Kiwanuka abadde alabiseeko mu kakiiko ka palament akalondoola entambuza y’emirimu mu bitongole bya gavument aka COSASE akakulemberwa Joel Ssenyonyi omubaka wa Nakawa West,nga yayitiddwa okutangaaza ku ndagaano eyatadde eggwanga ku bunkenke eyinza okuviirako China okwezza ekisaawe ky’ Entebbe.\nAgambye nti ebigambibwa nti ekisaawe kyatwaliddwa China bifu, nti era n’ensimbi ezewolebwa okugaziya ekisaawe kino ebbanga lyokutandika okuzisasula eri exim Bank terinatuuka, Uganda yakutandika okulisasula ng’ennaku z’omwezi 01.04 omwaka ogujja 2022.\nAkkiriza nti kituufu abakulu mu kitongole kya Uganda Civil Aviation Authority baliko ezimu ku nnyingo mu ndagaano eyakolebwa ne bank ya Exim okwewola ensimbi zebaali beraliikirira, nti singa tezikyusibwamu ekisaawe kibeera mu lusuubo.\nAgambye nti wabula ennyingo zino bweyazeetegerezza yazuula nti tezirina buzibu bwonna era yawandiikira Uganda Civil Aviation Authority okubalungamya ku nsonga eno.\nKiryoowa Kiwanuka wabula ate yewuunyisiza ababaka bwagambye nti endagaano eno eyakolebwa mu kwewola ensimbi nti ssi mbi naye ate ssi yennungi nnyo , ekiretedde omubaka wa Kawempe North Bashir Mbaziira okumussa kunninga anyonyole endagaano embi kyeteegeza neeyo etali nnungi nnyo kyetegeeza\nKiryoowa oluvanyuma yefudde n’agamba nti endagaano eno talaba buzibu bwonna bwerina, era Uganda ejja kusobola okugituukiriza.\nSsabawolereza Kiryoowa Kiwanuka ku nsonga ya Escrew account eyateekebwa mu ndagaano eno nti kwekukunganyizibwa ensimbi eziva mu kisaawe, agambye nti kituufu account eno weeri yassibwawo era Uganda civil aviation authority ne Exim Bank begivunaanyizibwako bombi nti era ebadde etambuzibwa bulungi.


Bukedde Online - People Power ereese Kagimu avuganye Nambooze mu 2021\nPeople Power ereese Kagimu avuganye Nambooze mu 2021\nAgambibwa okuba omufu azuuse poliisi n'emukwata annyonnyole\nOmubaka ali ku gwa ttaka\nNambooze ne Kagimu\nAB'EKISINDE kya People Power basazeewo Meeya wa Mukono Munisipaali, George William Kagimu avuganye omubaka Betty Nambooze ku bubaka bwa palamenti mu 2021.\nOlukiiko olwakakasizza Kagimu lwatudde Makerere nga lwe tabiddwaamu abakungu ba People Power ab'enjawulo okwabadde; John Marry Ssebuwufu, Micheal Mabikke, Samuel Lubega Mukaaku, Fred Nyanzi n'abalala. Bino byonna biddiridde olutalo olwabaddewo ku Lwomukaaga ku Bulange abawagizi ba People Power bwe baalumbye Besigye nga baagala okumukolako effujjo.\nWiiki ewedde, aba People Power nga bakulembeddwaamu omubaka wa Kyadondo East, Robert Kyagulanyi (Bobi Wine), Dr. Lulume Bayigga, Dr. Abed Bwanika ne Moses Kataabu baakyalidde Kagimu bwe yabadde ategese akabaga ne boogera ku byobufuzi eby'enjawulo.\nMabikke yagambye nti ezimu ku nsonga ze baayogeddeko era ne bagikkaanyaako ye y'okusimba Kagimu ku bubaka bwa Mukono Munisipaali. Yagambye nti, ekirungi ne Kagimu yakkirizza era beetegefu okumuwa obuwagizi bwonna obwetaagisa kuba bakizudde nga Nambooze yasalawo kutambula na FDC.\nYagambye nti, waliwo abantu ab'enjawulo abali mu People Power abeegwanyiza ebifo ebyenjawulo, kyokka bajja kufuba okulaba nga buli kifo kyesimbwako omuntu omu okulonda bwe kunaatuuka.\nMabikke yagambye nti, ekirala kye baasazeewo kwe kusimbawo Dr. Abed Bwanika ku bwa Loodi Meeya wa Kampala asobole okusiguukulula Erias Lukwago. Wadde nga Latif Ssebaggala gwe bali naye mu kisinde ye yasooka okwerangirira, kyokka baakizudde nga Bwanika y'amusinza embavu era gwe bagenda okutambula naye.\nOmwogezi wa DP, Kenneth Paul Kakande yagambye nti, ekiseera kino si kya kweyagaliza bifo n'alabula nti abalwanira ebifo bayinza okutta ensonga. Yagambye nti, enkolagana yaabwe ne FDC ekyaliwo era tebaagala ntalo wadde omu okulumba munne.\nYategeezezza nti, ekibiina kya DP kirina enteekateeka ey'enjawulo gye kigenda okwanjula egenda okutwala eggwanga mu maaso nga kikolaganira wamu n'ebibiina ebirala n'agamba nti okulwanagana kiwa NRM mukisa gubamegga\nChamilli atya Daniella?\nKituufu tulina ebitutabula ne Daniella naye tebyandituuse ku ssa lya kusattulula bufumbo bwaffe - Chameleon\nDaniella azadde bbebi Chameleone n'amulaalika: 'Tubuzaayo bana'


Abaserikale ababadde aba Flying Squad baggyiddwaako emmundu n'ebikozesebwa ebirala - Radio Simba, The Best Luganda Station in the World !\nAbaserikale ababadde aba Flying Squad baggyiddwaako emmundu n’ebikozesebwa ebirala\nAbasirikale ababadde mu kibinja kya Flying Squad basunsulibwamu ne baggyibwako emmundu era nebalagirwa okuwaayo byonna byebabadde bakozesa.\nOlunaku lw’eggulo abaserikale 274 ababadde bakolera mu flying Squad beeyanjudde ku kitebe kya poliisi ekinoonyereza ku buzzi bw’emisango e Kibuli ne baddamu okusunsulwamu.\nAbaserikale bano bwe baabadde bava mu bitundu gye bakolera baalagiddwa okuvaayo na buli kintu kye babadde bakozesa omuli emmotoka, radio call n’ebirala.\nVincent Ssekate omwogezi w’ekitongole kya poliisi ekinoonyereza ku buzzi bw’emisango yagambye nti okusunsula mu baserikale bano kiddiridde ekiragiro ekyaweebwa omuduumuzi wa poliisi mu ggwanga Martin Okoth Ochola ekyafuluma nga May 8, 2018 ng’alagira akulira ekitongole ekinoonyereza ku buzzi bw’emisango okuddamu okuzimba ekitongole kino.\nYagambye nti mu kusunsula abaserikale abaagala okuddamu okukolera mu kitongole balagiddwa okujjuza empapula ezisaba okugyegattako kuba wateereddwaawo ebiragiro n’amateeka bye bagenda okugoberera nga bakola.\nOmusawo w’ekinnansi awemula ayolekedde okugobwa ku kyalo\nOkusunsula abantu bano kwakuliddwa omumyuka w’ekitongole ekinoonyereza ku buzzi bw’emisango, SCP Joseph Obwona ng’ali wamu n’akulira SID, SCP Elly Womanya, avunaanyizibwa ku nzirukanya y’emirimu mu CID, Fred Enanga, n’abakulira ku kunoonyereza ku buzzi bw’emisango mu bitundu eby’enjawulo.\nPrevious Owa Poliisi atomeddwa motoka nafiirawo\nNext Ettaka libumbulukuse e Manafwa abatuuze balajana\nAbout 43 minutes ago from Radio Simba - Ennene 📻📻's Twitter via Simba Updates\nAbout 48 minutes ago from Radio Simba - Ennene 📻📻's Twitter via Simba Updates


May 2017 rnrnrnrnrn\nGeoffrey Kazinda Asibiddwa Emyaka 5\nEyali omubazi w’ebitabo omukulu mu woofiisi ya Ssabaminisita Geoffrey Kazinda asibiddwa emyaka 5 lwakubulankanya ensimbi ezisukka mu bukadde 300. Ono kuva mu mwaka gwa 2013 ng’awerennemba n’emisango gino.\nOkulonda Kw’e Kyaddondo East: 6 Beebeewandiisizza Okuvuganya\nEmirimu mu kibuga Kasangati n’emirirano emirimu nga banabyafuzi bataano bewandisa okuddamu okuvuganya ku kifo ky’omubaka wa Kyadondo East. Kabadde kayisannyo nga abawagizi okuva mu nsonda ezenjawulo bawerekeddeko abantu babwe ku kitebe ky’e Ssaza Kyadondo Kasangati okusunsulwa. Buli kika kya kidduka kibaddewo anti ne lukululana ezetika sseminti zireteddwa era nga bwobera okyakungiriza aba\nTagged @bbstvug BUGANDA NEWS\nAbalamazi Bakulunguka Okugenda Ewafiira Omujulizi Yowana Maria, Y’ani Ono?\nNga January 27, 1887, Yoana Maria Muzeeyi Musoke Muddembuga eyamanyika ennyo nga Jean Marie Muzeeyi yattibwa…era ono ye mujulizi omukatoliki eyasembayo okuttibwa…mu kiwendo eky’okutta Abasomi ku Myanga…era nga bamuttira mu Kisenyi. Ekiggwa kya Muzeeyi kisangibwa mu Kisenyi - Jugula…era wano abakiriza okuva ebule n’ebweya tebaggwawo.Wano abakiriza webalamaga okusaba Katonda abakolere ku\nTagged @bbstvug Buganda BUGANDA NEWS\nOkusabira Prof. Mukiibi: Atenderezeddwa Okutumbula Ebyenjigiriza\nby Pat Robert Larubi - May 31, 2017\nOmubiri gw’omugenzi Prof. Lawrence Mukiibi olwaleero guggyiddwa mu ddwaliro e Mulago gyegubadde gukuumirwa bukyanga afa ne gusabirwa mu lutikko e Rubaga abangi gye bamwogereddeko ebirungi ebyereere. Bweguggyiddwa e Lubaga gutwaliddwa ku ssettendekero wa St. Lawrence wano mu Ndeeba abayizi gye bagukubiddeko eriiso evvannyuma ne bagwolekeza mu makaage e Kitemu.\nEmpaka Z’amasaza: Abawulira Emisango Batandise Okukola\nAkakiiko akasookerwako akawulira emisango gy’emipiira gy’Amasaza katandise olwaleero okukola omulimu ogwakakwasiddwa. Nga ebula omupiira gumu emipiira egisoka mu kibiija egy’Amasaza okukomekelezebwa ttiimu zogedde okuloopa zinaazo emisango egy’enjawulo. Mu ziroobye, mwemuli essaza BUDDU ne Bulemeezi nga bano baalopa essaza MAWOKOTA olw’okulemesa abazannyi babwe okubazannyira Abalala abalopye Busiro yaloopa Kyaddondo olw’okuzanyisa omuzanyi atali atali mutuufu\nOmulambo Gw’omugagga Ivan Ssemwanga Gutuuse Mu Uganda\nEmiranga nokwaziraana bibuutikidde ekisaawe Entebe ng’omulambo gw’omugagga Ivan Ssemwanga gutuuse Ono Yafiira mu ggwanga li SouthAfricca ssaabbiiti ewedde. Wetutuukidde ku kisaawe ng’aba famire ya Ivan Ssemwanga, emikwano okubadde NJAKO, SK.Mbuga n’abalala bangi balindiridde omulambo. Essaawa zibadde 2:30 enyonyi omubadde omulambo gwa Ssemwanga n’etonnya ku kisaawe era ekiddirided Miranga SK Mbuga mu kwogera naffe ategeezezza\nPROF. Lawrence Mukiibi Omutandisi W’amasomero Ga St. Lawrence Afudde\nPROF. Lawrence Mukiibi omutandisi w’amasomero ga St. Lawrence afudde enkya ya leero oluvannyuma lw’okumala ennaku ng’ajjanjabibwa ku ddwaliro li Norvik wano mu Kampala. Mu kiseera kino ab’enganda ze n’emikwano bali mu nteekateeka ez’okuziika wali mu maka ge e Kitemu Okusinziira ku muyambi wa Prof. Mukiibi , Muky. Nannyanzi Prof. abadde atawaanyizibwa obulwadde


Bukedde Online - Abaana bakubye bakitaabwe amabeere lwa nkaayana za ttaka\nAbaana bakubye bakitaabwe amabeere lwa nkaayana za ttaka\nOwa UPDF akubye owa Umeme essasi\nAbasuubuzi ba sipeeya basindikiddwa Luzira\nBAMULEKWA batabukidde abakuza okuli ne bakitaabwe abato ne babaggyirayo emiggo n’okubeeyambulira nga babalumiriza okwagala okutunda emmaali ya kitaabwe gye yabalekera.\nBamulekwa nga beeyambulidde bakitaabwe.\nOlutalo luno, lwabadde ku kyalo Katuuso mu muluka gw'e Buziga e Makindye mu Kampala ku Lwokuna akawungeezi abakuza okwabadde baddokita, omukungu okuva mu maka g'Obwapulezidenti n'abalala bwe baalumbye bamulekwa babagobe ku ttaka.\nEttaka kwe baabadde babagoba liweza yiika bbiri n'ekitundu nga kuliko amaka, ennyumba z'abapangisa n'amaduuka.\nAmina Nassolo omu ku bamulekwa eyakulembeddemu banne okugobaganya bakitaabwe yagambye nti, olukwe lwonna, lukulemberwa kitaabwe Moses Kagimu Gava kyokka nga ye teyabaddewo ng'olutalo lukoledde. Moses Kagimu Gava, mukozi mu kkampuni y'amasimu eya K2.\nAbalala be balumiriza; ye Mariam Namayanja okuva mu maka g'Obwapulezidenti, Dr. Badir Buwembo omusawo w'e Mulago, Dr. Mohammad Kakande, Jamir Ssembajjwe, Adam Kagimu n'abalala.\nNassolo yagambye nti, kitaabwe Mohammad Kasule Gava, yali avuga nnyonyi era yafa emyaka 20 egiyise.\nAgamba nti, yalina abakazi basatu nga buli omu yamuzimbira amaka agage era yali yabagabira ebintu buli mukyala.\nAbakyala ababiri, baafa dda abaana be baaleka ne batunda ebintu byabwe ne biggwaawo.\nOmu ku bakuza nga bamulirika emigoba nte.\nYagasseeko nti, nnyaabwe Safiina Nalukwago yafudde nga July 12, 2019 kyokka olwamaze okumuziika, abakuza baabwe ne babawa wiiki emu yokka nga baamuse ennyumba.\nNassolo ne baganda be bagamba nti, abakuza baagenze mu maka ne batuuza olukiiko kyokka terwabadde lwa kubayamba nga bamulekwa wabula lwabadde lugendereddwaamu kubagoba waka.\nNassolo yagambye nti, bakitaabwe baabadde n'ekiwandiiko okuva ewa Namayanja nga kibalagira okuva mu nnyumba.\nYagambye nti, Namayanja naye mu lukiiko yabadde wa kubeeramu kyokka yatuuse batandise okulwanagana. Isaac Kabuye omwana omulala mu maka gano, yagambye nti, ekigenderwa kya bakitaabwe, kyabadde kya kutunda ttaka kyokka nga balina kusooka kubagoba waka.\nYagambye nti, bakitaabwe baabeegaana dda era baabasaba n'omusaayi bagende bagukebere n'agamba nti, talaba nsonga lwaki ate baabadde bakyakaayanira emmaali yaabwe.\nErias Magezi omwana omulala yagambye nti, ettaka lino lya nnyaabwe Nalukwago era ono okulifuna, kitaabwe yamala kwewola ssente mu bbanka ne zimulemerera okusasula n'asaba mukyala we, Nalukwago atunde ettaka lye yali alina ewaabwe banunule ery'e Katuuso.\nYagambye nti, bwe yamala okulinunula mu Greenland Bank eyali eritwala, yasalawo okuwa Nalukwago obuvunaanyizibwa bwonna ku ttaka lino.\nBano baalaze n'ebiwandiiko ebiwa nnyaabwe obuyinza okukola kyonna ky'ayagala ku ttaka lino.\nMulekwa ng'awuttula eyawerekedde abaabadde bazze okubagoba awaka.\nAbakuza baabakubye emiggo nga bakirako abakuba abaana abato nga bwe babalagira okuva ku ttaka lyabwe obutaddamu kulinnyawo kigere. Akulira ebyokwerinda ku kyalo yabadde ayitiddwa mu lukiiko kyokka naye abaana baamututte talinnya.\nAbaana baalumiriza abakulembeze ku kyalo okwekobaana n'abakuza okubba ettaka lyabwe.\nWabula ssentebe w'ekyalo kino, Edith Kyosimire bwe yatuukiriddwa yagambye nti, olutalo we lwabeereddewo teyabadde ku kyalo nti kyokka ensonga za ffamire eno, bazituddemu enfunda eziwera nga tebakkiriziganya.\nKasule Gava omu ku bakuza yagambye nti, abaana abasinga abagamba nti, ba muganda we, tebabamanyi kubanga baabasaba dda omusaayi bakebere ne bagaana.\nYagambye nti, bamanyiiko abaana babiri bokka ate nga be bato abasembayo n'ategeeza nti, abalala bannakigwanyizi abaagala okufuna omugabo gwe batagwanidde.\nAbatuuze baavumiridde ekikolwa ky'abakuza okwagala okugobaganya bamulekwa mu maka ga bakadde baabwe nga bagamba abaana bonna bakulidde awo nga tewali nsonga lwaki babagobaganya ng'abazadde baabwe bamaze okufa.\nOwa UPDF akubye emiranga bw'azudde nti omwana gw'abiibiita si wuwe


Bukedde Online - Minisita Amelia akaabidde ku mukolo ne gucankalan e Mpigi\nSipiika Kadaga yeekokkodde akasoobo ku tteeka...\nNnamwandu atunze ekibanja e Bulenga n’agoba...\nMINISITA Amelia Kyambadde atulise n’akaabira ku kazindaalo, omukolo ne guyimirira okumala akaseera.\nYabadde ayitiddwa ng’ekiseera ky’omugenyi omukulu okwogerako eri abantu kituuse, wabula abantu baatabuddwa ng’alemeddwa, ali mu maziga!\nAbategesi b’omukolo bazze mangu ne bamukwatako ne bamuzza mu ntebe ye, n’aggyayo akatambaala n’asangula amaziga.\nAmelia Anne Kyambadde, minisita w’Ebyobusuubuzi, amakolera n’obwegassi era omubaka wa Mawokota South mu Palamenti, yabadde ku ssomero lya Namabo P/S mu muluka gw’e Kafumu mu Mpigi Town Council ku Lwokubiri era waayiseewo eddakiika nga ttaano ng’abantu tebategeera kigenda mu maaso nga beebuuza ekikaabizza Minisita!\nOluvannyuma yagumye n’akomawo ku kazindaalo n’ategeeza abantu nti, “Munsaasire, embeera y’essomero lino y’enkaabizza.”\nAmelia okwogera, abaana b’essomero baabadde baakamala okuyimba akayimba akaaniriza omugenyi omukulu kyokka ng’abasinga tebalina yunifoomu, bali mu bigere ebirimu envunza.\nNga Minisita tannayogera, omu ku baana abaabadde mu ‘kkwaaya’ y’essomero yagenze mpolampola n’amukuba akaama ng’amutegeeza nti enjala ebakalangira ku ssomero awatali ayamba! Amelia yaguddewo ekigwo bwe yagambye nti omu ku baana abali mu P.6 asome ekigambo “Going” eky’Olungereza kyamulemye ne yeebuuza engeri abaana bano gye banaavuganyaamu n’abayizi mu masomero ag’omutindo agali mu Kampala, Wakiso ne Mukono n’awalala.\nEbibiina by’essomero tebimala era abamu ku bayizi basomera mu kisiikirize kya muti ng’abamu batudde ku bibaawo ate abalala batudde ku ttaka! Ebibiina ebitono ebiriwo tebifaananika era tebiriimu madirisa n’enzigi!\nAkulira essomero lino, Richard Nsubuga, yategeezezza nti ku baana 350 b’alina mu ssomero, kuliko 50 bokka abaasasudde ssente z’ekyemisana era enjala etaataganyizza eby’ensoma naddala olweggulo kuba abayizi baba tebakyasobola na kwogera.\nOmukolo gwabadde gwa kudduukirira ssomero lino nga balizimbira kaabuyonjo n’ebibiina bina (4) ebyabaweereddwa Abamerika abaakulembeddwaamu omwana ow’emyaka omwenda amanyiddwa nga Ray ng’ayita mu kibiina ky’obwannakyewa ekya Twezimbe Development Foundation ekikulirwa Amelia Kyambadde eyalambula essomero lino n’asanga abayizi nga basomera mu muti gattako obutabeera na kaabuyonjo, n’asalawo okuliyamba.\nAkulira ebyenjigiriza mu disitulikiti y’e Mpigi, Jacent Ndagire, yategeezezza nti disitulikiti erudde ng’emanyi ebizibu by’essomero lino kyokka nga tebalina ssente, wabula n’agamba nti batandise okulizimbira ennyumba z’abasomesa.\nAmelia omusango asinze kuguteeka ku bakulira disitulikiti y’e Mpigi nti tebakoze mirimu gye bateekeddwa kukola ku kutumbula ebyenjigiriza bya disitulikiti ekireetedde okuvumaganya Gavumenti nti tekoze kyokka n’asaba abazadde okusibirira abaana baabwe ekyokulya bakomye okugamba nti abaana ba Gavumenti.\nAbeebijambiya e Kyotera balumbye famire ne batemaatema


Minisita Nantaba akaayukidde Poliisi, Mumbulire abali emabega w’okwagala okuntemula – Watchdog Uganda\nHon Aidah Nantaba nga afukamidde mu kkanisa mu maaso g'abasuma\nMINISITA omubeezi ow’ebyempuliziganya ne Tekinologiya era nga ye Mubaka omukyala akikirira Disitulikiti ye Kayunga mu lukiiko lwe Ggwanga olukulu Erios Aida Nantaba atabukidde abakulu mu Poliisi ye Ggwanga era nabasaba bamubuulire abantu abali emabega w’okwagala okumutemula nti kubanga n’okutuusa kati tewali kigenda mu maaso okuva Sebulime bwe yattibwa.\nNantaba agamba nti Omuduumizi wa Poliisi Martin Okoth Ochola wamu n’omwogezi Fred Enanga mu kusooka baalaga nti ensonga y’okunonyereza ku bantu abaali emabega w’omuvubuka Ronald Sebulime, bagenda kugilondoola nti era baali bakunonyereza ku masimu omuselikale cpl. David Ssali ge yakubako olunaku olwo, agagambibwa nti mwe yafunira neyamulagira okukuba Sebulime amasasi agamuttirawo.\n“Poliisi simanyi kyekola kubanga buli kiseera bagamba banonyereza, oba balinda batemu kumala kunzita simanyi, banange abantu bangi battiddwa okuli Muhamed Kirumira, Abiriga nabalala be bakwata ate be batta naye nze guno kati omulundi gw’akuna emilala temwagimanya ba sebo ne ba nnyabo, mumanyiiko gumu ogw’eyoleka mu lwatu ensi yonna n’emanya” Nantaba bwe yategezezza nga bwayoza ne ku mmunye.\nOkwogera bino yabadde mu kusaba okwokwebaza Katonda mu kkanisa y’abadiventi esangibwa mu kabuga k’ebukolooto mu Disitulikiti ye Kayunga ku lw’omukaaga, nga eno abakkiriza bangi saako n’abawagizi be bamwanirizza mu bungi nga kwotadde n’okumukulisa bye yayitamu gye buvuddeko.\nYategezezza nti kati amaze ebbanga lya myezi 2 nga tava waka olw’okutya okuttibwa, nagamba nti awulira nti Sebulime yali ne banne abalala Poliisi beetakwatanga kyagamba nti kitadde embeera y’obulamu bwe mu katyabaaga.\nYanyonyodde nti ayagala nnyo okumanya omuntu ayawa Cpl. Ssali ebiragiro okutta Sebulime gwe baali bamaze okukwata nga ateekeddwa ne ku mpingu.\nOmwogezi wa Poliisi Fred Enanga agambye nti Poliisi tetudde butuuzi era bakola ekisoboka kyonna okulaba nga bafuna obujulizi bwonna obwetaagisa mu musango guno oluvanyuma gutandike okutambula.


Gavument etangaziza nti enguudo Uganda zegenda okusaasaanyako ensimbi okuzimba mu ggwanga lya DR Congo egenda kuzisaamu ensimbi eziweze ebitundu 20% ku muwendo gwensimbi ezigenda okukola project yonna eyokukola enguudo zino. – CBS FM\nGyebuvuddeko parliament yayisa ensimbi obuwumbi 220 mu mbalirira eyenyongereza okuzimba enguudo mu ggwanga lya DR congo nga ensimbi zino zigenda kuva kweezo gavument zeteekateka okwewola okuziba ebitali ebiri mu mbalirira yomwaka gwebyensimbi 2020/2021 olwemisolo egyeveera.\nWabula gavument okuzimba enguudo mu DR Congo nga ezaawano ziri bubi nnyo, kyaanyiza bannansi bangi nga nababaka ba palament kwobatadde yadde bebaaziyisa.\nMinister webyentambula nenguudo Gen Katumba Wamala agambye nti abantu ensonga ya gavument okuzimba enguudo mu DR Congo baagifuna bubi,gavument ssi yegenda okusasula ensimbi zonna ezenguudo zino, wabula egenda kukwaasizaako DR Congo nensimbi ebitundu 20% endala DR congo yeeba ezisasula ezisigadde.\nMinister Katumba wamala asinzidde mu kakiiko ka palament akalondoola ebyenguudo nebyentambula ababaka mwebasinzidde okumuteeka kunninga okutangaaza ku nteekateeka yokuzimba enguudo mu DR congo, naagamba nti enguudo zino abakulembeze bamawanga 2 bakaanya mu mwaka 2019 okukola enguudo zino okunyweeza ebyokusubuliragana wakati wensi ebbiri.\nOkusinziiira ku Gen Katumba Wamala Uganda yanyigirizibwa nnyo , Rwanda bweyagalawo ensala emaali yabannayuganda yayononekera ku nsalo songa akatale Uganda keefuna mu Rwanda katono nnyo, naagamba nti Uganda bwekwaasizaako DR Congo enguudo zomu Congo nezikolwa Uganda yaggya okusinga okufunamu kubanga akatale ke DR congo kanene ddala.\nBwatereddwa kunninga okunyonyola ku biwulirwa nti kampuni yakuno eya Dott Services yegenda okuzimba enguudo zino, minister Katumba akkiriza nti kituufu wabula ejja kukolera wamu ne kampuni endala.\nJames Baba omubaka wa palament akikikirira Koboko County wabula yewuunyiza ku bosobozi bwa kampuni eno eya Dott Service gyagambye nti terina busobozi olwenguudo zeze eweebwa wano munda mu ggwanga neremererwa okuzikola oluusi nekola gaddibe ngalye.\nMinister Katumba mukwanukula agambye kampuni eno ejja kukolera wamu ne kampuni endala.\nYe omubaka wa James Waluswaaka memba ku kakiiko kano atadde minisita kunninga atangaaze engeri palament evunanyizibwa ku kulondoola ensaasaanya yensimbi zomuwi womusolo gyegenda okulondoolamu enguuzo ezigenda okuzimbibwa ate mu ggwanga eddala, songa zisaasaanyiziddwa ensimbi zabannayuganda.\nMinister Katumba mukwanukula bano, agambye nti amawanga gombi abiri gagenda kutondawo akakiiko akawamu, akanakwasaganya projects zino, abanaava mu Uganda bebagya okutegezanga palament ensonga ezikwaata ku projects eno.


Munyonyole lwaki RDC yakuba omuntu emisana ttuku! Kadaga atadde Jeje Odong ku nninga - Watchdog Uganda\nOMUKUBIRIZA w’olukiiko lwe Ggwanga olukulu Rebecca Alitwala Kadaga atadde ku nninga Minisita we nsonga z’omunda Jeje Odong okunyonyola ku nsonga yo Mubaka wa Gavumenti mu Disitulikiti ye Hoima eyawuttula omuwala emiggo emisana ttuku nga Ensi alaba.\nKinajjukirwa nti wiiki ewedde RDC we Hoima Richard Tabaro yakakkana ku muwala Elizabeth Kitunzi namukuba bwe baali mu kabbinkano ka kalulu k’okulonda omubaka omukyala akiikirira Disitulikiti ye Hoima.\nMu lutuula lwa Palimenti ku lw’okubiri Omubaka wa abavubuka Ann Adeke ayimuse nategeeza Sipiika nti yewunya lwaki Tabaro yakakkana ku kitunzi namukuba emiggo kyokka nga Kitunzi yali awereddwa omulimu gw’okulabirira eby’okulonda mu butongole mu Gombolola ye kapaki nga ayambako omu ku baali beesimbyewo.\nYagambye nti bwotunulira akatambi akakwatibwa olunaku olwo tolema kwewunya nkola ya RDC Tabaro, nti kubanga yakuba omukyala nga alinga akuba ente, kyagambye nti kyali kikolwa kibi ate ekiswaza naddala mu kiseera eggwanga nga lyali likyazizza abagenyi aba Palimenti ze Nsi ez’afugibwako e Ggwanga lya Bungereza.\n” Twetaaga okumanya n’okukakasibwa okuva eri Minisita avunanyizibwa ku ba RDC, kubanga nga abakyala tuli beelarikirivu nnyo kubanga gye tugenda mu kulonda ba RDC bandyeyongera okutulugunya abakyala” Adeke bwe yategezezza.\nKadaga yagambye nti ayagala okulaba nga Minisita we nsonga z’omunda avaayo abeeko kyategeeza olukiiko lwe Ggwanga olukulu ku nsonga z’omubaka wa Gavumenti eyasiiwuka empisa mu lujjudde, kyagamba nti kyalaga ekifananyi kibi nnyo.\nAbaddewo ku lwa Gavumenti nga ye Minisita omubeezi ow’ebyensimbi David Bahati agambye nti kituufu akatambi bakalaba era kakyabetakuza emitwe, nagamba nti ensonga bazikwasizza Poliisi enonyereze oluvanyuma baveeyo ne ky’okukola.\nRugby: Phillip Wokorach starts trials for French outfit Bourges


Bukedde Online - Ebikulu mu manifesito ya NRM 2021 - 2026\n'Temukotoggera nkola za Gavumenti'\nPulezidenti Museveni lwe yasisinkana abakyala b’omu disitulikiti y’e Pader.\nEGGULO, ku Mmande, Pulezidenti Museveni yatongozeddwa akakiiko k'ebyokulonda okwesimbawo ku Bwapulezidenti mu kulonda kwa 2021 ku kkaadi y'ekibiina kya National Resistance Movement (NRM) era olwamaze n'atongoza manifesito y'ekibiina. OKUVA leero Bukedde agenda kukutuusaako ebikulu ebiri mu manifesito eno.\nEKIBIINA ekya NRM kyeriisa nkuuli olw'obuwagizi obw'omuggundu mu buli kitundu kya Uganda. Kino kiva ku kuba nti ddala kibiina ky'abantu, ekifa ku bantu era ekirina ebigenderererwa ebirambulukufu ebyesigamye ku mulamwa ogukakasa nti Bannayuganda bonna balina obukuumi era bakulaakulana.\nObuwagizi ekibiina bwe kirina okuviira ddala wansi mu byalo busika abantu bonna,\nabato n'abakadde okutwala mu maaso emisingi gy'ekibiina emikulu okuli demokulaasi, okwagala ensi yaabwe, obwasseruganda mu Afirika n'okukyusa embeera z'abantu.\nObukulembeze obulungi obwa NRM butuusizza Uganda ku kuba n'obukulembeze obutayuugayuuga n'obufuzi obwa demokulaase nga bino bitembeeta era ne bikuuma eddembe ly'abantu okulonda ababakiikirira mu kulonda okw'emirembe n'obwenkanya buli luvannyuma lwa myaka etaano.\nMu kulonda kwa 2016, Bannayuganda baalonda NRM nga bagyesiga okukuuma ebyabwe n'ebiruubirirwa byabwe eby'obulamu obweyagaza.\nKino kyeyolekera ku buwagizi obw'omuggundu obwaweebwa bonna abeesimbawo ku kkaadi ya NRM ku mitendera gyonna; Pulezidenti, Palamenti n'abakulembeze\nMu kisanja kino eky'emyaka etaano (2016- 2021) Pulezidenti Museveni kye yatuuma "Kisanja- HakunaMchezo", NRM etuukirizza ebisuubizo byayo eri Bannayuganda ng'etuukiriza bye yasuubiza mu 2016 mu ngeri ey'enjawulo nga bwe kirambikiddwa mu manifesito ya 2021-2026 era eri ku mulamwa gwe gumu " Securing Your Future" ekitegeeza "Okunyweza ebiseera byo eby'omu maaso".\nNRM ejja kunyweza ebiseera bya Bannayuganda bonna eby'omu maaso ng'ekola bino:\n Okutondawo emirimu n'obugagga\n Obuweereza mu byenjigiriza n'ebyobulamu\n Ng'enyweza obwenkanya awatali kyekubiira\n Ng'ekuuma abantu n'ebyabwe\n Okugatta abantu mu byenfuna n'ebyobufuzi\nEbyo ebitaano waggulu bye bikola omubumbirano gwa manifesito eno nga buli kitundu kirimu essuula ez'enjawulo eziraga mu bulambulukufu NRM by'etuuseeko era ne by'etegeka okutuukako mu myaka etaano egijja.\nOkutondawo emirimu n'obugagga eri Bannayuganda bonna Ebyenfuna bya Uganda tebitintangako, tebigejjangako wadde okwanya n'okuba n'emikisa egy'enjawulo era emingi nga egyo egiriwo leero.\nOkufaananako n'abantu, ebyenfuna bizaalibwa era ne bikula. Oluusi byennyika (biyongobera) n'okulwala (byeveera) naye bwe bissuuka ne bisanyuka (bitinta) n'oluusi ne bicacanca (ne bidimbuka).\nEbyafaayo biraga nti ebyenfuna bya Uganda bwe byatandikibwa mu myaka gya 1900 nga gyakatandika, byasooka kukonziba nga biri mu mikono gy'Abazungu abatono n'Abayindi abaali beetooloddwa nnamungi w'abaavu lunkupe abakolerera emmere ya leero.\nNga biri mu mbeera eyo ate ne bittattanibwa abakulembeze abatalina busobozi. NRM yasanga ebyenfuna bya Uganda biri mu waadi y'abayi (ICU), nga buli kitundu ku byo kittattaniddwa era nga tekikyakola olw'okutyoboolwa gavumenti ezaali zivuddeko. Bigenze bidda engulu okuviira ddala mu 1986 nga kati bw'aba mulwadde, yawona.\nMu myaka 25 egiyise, NRM ezze ezimba ebyenfuna okufuuka ebimu ku bisinga okukula mu nsi yonna.\nOkunoonyereza okwakakolebwa kussa Pulezidenti Museveni mu bakulembeze abali ku ntikko mu nsi yonna abakoleredde enkulaakulana y'ebyenfuna by'amawanga gaabwe, bo nga abantu.\nOkuva mu masekkati ga 1986 NRM nga yaakajja mu buyinza okutuuka mu 2014 (kye kiseera okunoonyereza kuno we kwakolerwa), ebyenfuna bya Uganda okusinziira ku bikolebwa mu ggwanga byali bikulira ku misinde gya bitundu 6.7 ku buli 100\nate ng'ennyingiza ya buli muntu ekulira ku misinde gya bitundu 3.5 ku buli 100\nAbanoonyereza bano Pulezidenti Museveni baamusukkulumya ne ku bakulembeze aboogerwako nga Lee Kuan Yew owa Singapore ne Park Chung Hee owa South Korea.\nNga ssennyiga omukambwe (COVID-19) tannazinda Uganda mu March wa 2020, ebyenfuna by'eggwanga bibadde bikula mu ngeri esanyusa.\nEbikolebwa mu ggwanga bibadde bikulira ku misinde gya bitundu 6.5 ku buli 100 mu mwaka gw'ebyensimbi 2018- 2019 nga byeyongeddeko obutundutundu 0.3 okusinga ku by'omwaka ogwayita ogwa 2017/18. (UBOS, July 2020).\nâ€˜Etteeka ku bafuzi bâ€™ensikirano terikangavvula Kabakaâ€™\nMuseveni akambuwadde ku bbago lyâ€™etteeka ku bafuzi bâ€™ensikirano\nAsembye okuggyawo Obwakabaka


Obunafu bw’Abalala Obutunuulira nga Yakuwa bw’Abutunuulira? | Ogw’Okusoma\nBISOME MU Afrikaans Albanian Amharic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Marathi Maya Mexican Sign Language Moore Ndebele Ndonga Nepali Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Ebitundu eby’omubiri ebirabika ng’ebinafu bya mugaso.”—1 KOL. 12:22.\nYakuwa atwala atya abaweereza be abalabika ng’abanafu?\nKiki ekinaatuyamba okutunuulira obunafu bw’abalala nga Yakuwa bw’abutunuulira?\nOkuyamba abanafu kiganyula kitya bonna mu kibiina?\n1, 2. Lwaki Pawulo yali alumirirwa abanafu?\nFFENNA ebiseera ebimu tuwulira nga tunafuye. Bwe tuba mu mbeera ng’eyo kiyinza okutuzibuwalira okukola ebintu bye twandyagadde okukola. Naye watya singa obeera mu mbeera ng’eyo okumala ekiseera kiwanvu, wandyagadde abalala bakuyise batya? Tewali kubuusabuusa nti wandyagadde bategeere embeera gy’olimu era bakirage nti bakufaako.\n2 Ebiseera ebimu omutume Pawulo yalina ebintu ebyamumalangamu amaanyi, ng’ebimu biva mu kibiina ate ng’ebirala biva bweru waakyo. Mu butuufu, ebiseera ebimu yawuliranga ng’ebizibu bimuyitiriddeko. (2 Kol. 1:8; 7:5) Bwe yali ayogera ku bintu bye yayitamu mu bulamu ne ku bizibu ebingi bye yayolekagana nabyo ng’aweereza Yakuwa, Pawulo yagamba nti: “Ani aba omunafu ne siba munafu?” (2 Kol. 11:29) Era bwe yali ayogera ku abo abali mu kibiina Ekikristaayo, abageraageranyizibwa ku bitundu by’omubiri, Pawulo yagamba nti abo ‘abalabika ng’abanafu ba mugaso.’ (1 Kol. 12:22) Kiki kye yali ategeeza? Lwaki tusaanidde okutunuulira obunafu bw’abalala nga Yakuwa bw’abutunuulira? Era okukola ekyo kituganyula kitya?\nENGERI YAKUWA GY’ATUNUULIRAMU OBUNAFU BWAFFE\n3. Kiki ekiyinza okutuleetera okufuna endowooza eteri nnuŋŋamu ku bakkiriza bannaffe?\n3 Leero abantu abasinga obungi banyigiriza abanafu okusobola okwefunira bye baagala. Balowooza nti omuntu okusobola okutuuka ku buwanguzi alina okuba ow’amaanyi. Tetwagala kuba nga bantu abo. Kyokka ebiseera ebimu naffe tuyinza okwesanga nga tutandise okufuna endowooza eteri nnuŋŋamu ku bakkiriza bannaffe abeetaaga obuyambi buli kiseera. Naye, tuyinza tutya okutunuulira buli muntu nga Yakuwa bw’amutunuulira?\n4, 5. (a) Ebyo ebiri mu 1 Abakkolinso 12:21-23 bituyamba bitya okutegeera engeri Yakuwa gy’atunuuliramu obunafu bwaffe? (b) Okuyamba abanafu kituganyula kitya?\n4 Ebyo Pawulo bye yawandiika mu bbaluwa ye eri Abakkolinso bisobola okutuyamba okutegeera engeri Yakuwa gy’atunuuliramu obunafu bwaffe. Mu ssuula 12, Pawulo yakiraga nti n’ekitundu ky’omubiri ekirabika ng’ekisingayo okuba ekinafu kya mugaso nnyo. (Soma 1 Abakkolinso 12:12, 18, 21-23.) Abantu abamu abagamba nti ebintu tebyatondebwa butondebwa balowooza nti ebitundu ebimu eby’omubiri tebirina mugaso. * Ng’ekyokulabirako, emabegako abantu ng’abo baali balowooza nti akagere akatono tekalina mugaso. Kyokka bannasayansi bakizudde nti tetusobola kuyimirira bulungi nga tetulina kagere ako.\n5 Ebigambo bya Pawulo ebyo biraga nti buli omu mu kibiina Ekikristaayo wa mugaso. Obutafaananako Sitaani, ayagala abantu balowooze nti si ba mugaso, Yakuwa atwala buli omu ku baweereza be, nga mw’otwalidde n’abo abalabika ng’abanafu, nga ba “mugaso.” (Yob. 4:18, 19) Ekyo kisaanidde okutuleetera okuwulira nti tuli ba mugaso mu kibiina kya Yakuwa. Ng’ekyokulabirako, lowooza ku lunaku lwe wawaayo ebiseera byo okuyamba nnamukadde. Kyo kituufu nti nnamukadde oyo yaganyulwa nnyo. Naye olowooza naawe olina engeri yonna gye waganyulwamu? Yee, kubanga bwe tuyamba abalala, kituleetera essanyu lingi, tuyiga okuba abagumiikiriza, tweyongera okubaagala, era kituyamba okwongera okukula mu by’omwoyo. (Bef. 4:15, 16) Kitaffe ow’omu ggulu akimanyi nti bwe tutwala bakkiriza bannaffe bonna, nga mw’otwalidde n’abo abalabika ng’abanafu, nga ba muwendo, tujja kweyongera okubaagala era tetujja kubasuubira kukola kisukka ku busobozi bwabwe.\n6. Oluusi Pawulo bwe yayogeranga ku ‘banafu’ ‘n’ab’amaanyi’ yabanga ategeeza ki?\n6 Omutume Pawulo bwe yali awandiikira Abakkolinso, yakozesa ebigambo ‘obunafu’ oba “ebinafu” ng’ayogera ku ngeri abantu abatali bakkiriza gye baali batwalamu Abakristaayo abaaliwo mu kyasa ekyasooka, oba ng’ayogera ku ngeri ye kennyini gye yali yeetwalamu. (1 Kol. 1:26, 27; 2:3) Ate era Pawulo yayogera ku Bakristaayo “ab’amaanyi.” Mu kwogera bw’atyo, yali tategeeza nti Abakristaayo abo ba wagulu ku balala. (Bar. 15:1) Mu kifo ky’ekyo, yali alaga nti Abakristaayo abakulu mu by’omwoyo basaanidde okugumiikiriza abo abakyali abato mu by’omwoyo.\nKYANDIBA NTI TWETAAGA OKUKYUSA ENDOWOOZA YAFFE?\n7. Kiki ekiyinza okutulemesa okuyamba abo abali mu bwetaavu?\n7 Bwe tuyamba abanafu, tuba tukoppa Yakuwa era ekyo kimusanyusa nnyo. (Zab. 41:1; Bef. 5:1) Kyo kituufu nti oluusi endowooza eteri nnuŋŋamu gye tulina ku abo abali mu bwetaavu eyinza okutulemesa okubayamba. Ate olw’okuba ebiseera ebimu tuba tetumanyi kya kwogera n’abo ababa beetaaga okubudaabudibwa, tuyinza okutya okubatuukirira. Lowooza ku mwannyinaffe Cynthia, * omwami we gwe yayabulira. Agamba nti: “Ab’oluganda bwe bakwebalama oba bwe batakola ekyo kye wandisuubidde mikwano gyo okukukolera ng’oli mu mbeera enzibu, kiyinza okukuyisa obubi. Bw’oba mu mbeera enzibu, oba weetaaga abantu okukubudaabuda.” Kabaka Dawudi naye yawulira bubi nnyo mikwano gye bwe baamwabulira.—Zab. 31:12.\n8. Kiki ekiyinza okutukubiriza okufaayo ku bakkiriza bannaffe?\n8 Kiki ekiyinza okutukubiriza okufaayo ku bakkiriza bannaffe? Tusaanidde okukijjukira nti bangi ku bakkiriza bannaffe balina ebizibu eby’amaanyi, gamba ng’obulwadde oba okuyigganyizibwa ab’eŋŋanda zaabwe abatali bakkiriza. Singa naffe twesanga mu mbeera ng’eyo, twandyagadde abalala okutufaako. Lowooza ku Baisiraeri. Baabonaabona nnyo nga bali mu Misiri. Naye bwe baali banaatera okuyingira mu Nsi Ensuubize, bajjukizibwa ‘obutakakanyaza mitima gyabwe’ eri baganda baabwe abaali mu bwetaavu. Yakuwa yali abasuubira okuyamba baganda baabwe abanafu n’abaavu.—Ma. 15:7, 11; Leev. 25:35-38.\n9. Bakkiriza bannaffe bwe baba bali mu bizibu, essira tusaanidde kulissa ku ki? Waayo ekyokulabirako.\n9 Mu kifo ky’okunenya bakkiriza bannaffe oba okubeewala nga bali mu bizibu, tusaanidde okubabudaabuda n’okubayamba mu by’omwoyo. (Yob. 33:6, 7; Mat. 7:1) Ng’ekyokulabirako: Lowooza ku muvuzi wa ppikipiki agudde ku kabenje. Bwe bamutuusa mu ddwaliro, abasawo tebasooka kubuuza obanga omuvuzi oyo ye yavuddeko akabenje. Mu kifo ky’ekyo, essira balissa ku kumujanjaba. Mu ngeri y’emu, singa bakkiriza bannaffe bafuna ebizibu ne bibamalamu amaanyi, essira tusaanidde kulissa ku kubayamba okuddamu amaanyi mu by’omwoyo.—Soma 1 Abassessaloniika 5:14.\n10. Lwaki tuyinza okugamba nti bakkiriza bannaffe abamu abalabika ng’abanafu ‘bagagga mu kukkiriza’?\n10 Bakkiriza bannaffe abamu bayinza okulabika ng’abanafu. Naye bwe tufumiitiriza ku mbeera yaabwe, tuyinza okukiraba nti si banafu. Lowooza ku bannyinaffe abatali bamu abamaze emyaka emingi nga bayigganyizibwa abaami baabwe abatali bakkiriza. Wadde ng’abamu ku bo bayinza okulabika ng’abanafu, booleka okukkiriza okw’amaanyi n’obuvumu. Bw’olaba mwannyinaffe ali obwannamunigina nga tayosa kujja mu nkuŋŋaana awamu n’omwana we oba n’abaana be, tokwatibwako nnyo olw’obumalirivu n’okukkiriza by’ayoleka? Ate tokwatibwako nnyo okulaba bavubuka abafuba okunywerera ku mazima wadde nga boolekagana n’ebikemo ku ssomero? Bwe tulowooza ku ebyo byonna bakkiriza bannaffe ng’abo bye bakola okusobola okweyongera okuweereza Yakuwa, kituleetera okubatunuulira ‘ng’abagagga mu kukkiriza’ wadde nga bayinza okulabika ng’abanafu.—Yak. 2:5.\nFUBA OKUBA N’ENDOWOOZA NG’EYA YAKUWA\n11, 12. (a) Kiki ekinaatuyamba okutunuulira obunafu bw’abalala nga Yakuwa bw’abutunuulira? (b) Lwaki Yakuwa yasonyiwa Alooni, era ekyo kituyigiriza ki?\n11 Okwekenneenya engeri Yakuwa gye yakolaganamu n’abaweereza be abamu mu biseera by’edda kisobola okutuyamba okutunuulira obunafu bw’abalala nga bw’abutunuulira. (Soma Zabbuli 130:3.) Ng’ekyokulabirako, wandiwulidde otya singa wali ne Musa ng’awuliriza ensonga ezitaalimu ggumba Alooni ze yawa oluvannyuma lw’okukola ennyana eya zzaabu? (Kuv. 32:21-24) Oba wanditutte otya Alooni oluvannyuma lw’okukkiriza okutwalirizibwa mwannyina, Miriyamu, n’atandika okuvumirira Musa olw’okuwasa omukazi omugwira? (Kubal. 12:1, 2) Oba wandiwulidde otya okulaba nga Alooni ne Musa balemereddwa okuwa Yakuwa ekitiibwa, mu kiseera we yabakozeseza okuwa Abaisiraeri amazzi mu ngeri ey’ekyamagero e Meriba?—Kubal. 20:10-13.\n12 Mu mbeera ezo zonna, Yakuwa yali asobola okubonererezaawo Alooni. Naye Yakuwa yakiraba nti Alooni teyali musajja mubi. Kirabika nti Alooni yakkiriza abalala oba embeera eyali emwetoolodde okumulemesa okunywerera ku kituufu. Naye, bwe baamulaganga ensobi ze, yazikkirizanga era n’akkiriza n’ekyo Yakuwa kye yabanga asazeewo. (Kuv. 32:26; Kubal. 12:11; 20:23-27) Yakuwa yakiraba nti Alooni yalina okukkiriza okw’amaanyi era nti yali yeenenyezza mu bwesimbu, bw’atyo n’amusonyiwa. Eyo ye nsonga lwaki Alooni ne bazzukulu be Ebyawandiikibwa biboogerako ng’abantu abaali batya Yakuwa.—Zab. 115:10-12; 135:19, 20.\n13. Tuyinza tutya okwekebera okumanya endowooza gye tulina ku bunafu bw’abalala?\n13 Bwe tuba ab’okuba n’endowooza ng’eya Yakuwa, tulina okwekebera okulaba endowooza gye tulina ku abo abalabika ng’abanafu. (1 Sam. 16:7) Ng’ekyokulabirako, twandikoze ki singa wabaawo omuvubuka ayoleka endowooza eteri nnuŋŋamu bwe kituuka ku by’okwesanyusaamu oba ku bintu ebirala? Mu kifo ky’okumuvumirira, kiba kya magezi okulaba engeri gye tuyinza okumuyamba okukula mu by’omwoyo. Ffenna tusaanidde okubaako kye tukolawo okuyamba abo abeetaaga okuyambibwa. Bwe tukola tutyo, tujja kuyiga okuba abagumiikiriza eri bakkiriza bannaffe era tujja kweyongera okubaagala.\n14, 15. (a) Kiki Yakuwa kye yakola bwe yalaba Eriya nga yenyamidde? (b) Ebyo bye tusoma ku Eriya bituyigiriza ki?\n14 Yakuwa atwala atya abantu abennyamivu? Lowooza ku ngeri gye yayambamu omuweereza we Eriya eyali omwennyamivu ennyo. Nnabbi wa Yakuwa, Eriya, yayoleka obuvumu n’asoomooza bannabbi ba Baali 450. Naye, Eriya bwe yakimanya nti Nnaabakyala Yezeberi yali ayagala kumutta, yatya nnyo era n’addukira e Beeruseba, ekifo ekyesudde mayiro nga 95 okuva we yali. Oluvannyuma yeeyongerayo ddala n’atuuka mu ddungu. Eriya yakoowa nnyo era ne yennyamira. Mu butuufu, yatuuka n’okusaba afe.—1 Bassek. 18:19; 19:1-4.\nYakuwa yakiraba nti Eriya yali mwennyamivu era n’atuma malayika okumubudaabuda (Akatundu 14, 15)\n15 Kiki Yakuwa kye yakola bwe yalaba omuweereza we omwesigwa nga yenyamidde era ng’alemereddwa okwoleka obuvumu? Yasalawo okumwabulira? Nedda! Yakuwa yatuma malayika we okumuyamba. Emirundi ebiri, malayika oyo yakubiriza Eriya okulya. Ekyo kyayamba Eriya okufuna amaanyi okusobola okutambula olugendo lwe yali agenda okuddako okutambula. (Soma 1 Bassekabaka 19:5-8.) Yakuwa bwe yali tannawa Eriya bulagirizi, yasooka kumuwuliriza era n’abaako ky’akolawo okumuyamba.\n16, 17. Kiki kye tuyigira ku ngeri Yakuwa gye yayambamu Eriya?\n16 Kiki kye tuyigira ku ngeri Yakuwa gye yayambamu Eriya? Tusaanidde okwewala okwanguyiriza okuwa abalala amagezi. (Nge. 18:13) Omuntu bw’aba yenyamidde oba ng’awulira nti si wa mugaso, kiba kirungi okusooka okumuwuliriza obulungi era ne tukiraga nti tumufaako. (1 Kol. 12:23) Ekyo kijja kutuyamba okutegeera obulungi ebyetaago bye n’engeri esingayo obulungi gye tuyinza okumuyamba.\n17 Ddamu olowooza ku Cynthia, eyayogeddwako waggulu. Omwami we bwe yamwabulira era n’amulekera abaana babiri, kiki Bakristaayo banne abamu kye baakola? Agamba nti: “Oluvannyuma lw’okubakubira essimu ne mbabuulira ebyo ebyali bintuuseeko, mu ddakiika nga 45 zokka baali bamaze okutuuka. Bonna baali bakulukusa amaziga, era baamala ennaku ssatu nga bali wamu nange. Olw’okuba nze ne bawala bange twali bennyamivu nnyo era nga tetukyalya bulungi, bakkiriza bannaffe baatuyitanga mu maka gaabwe ne batuwa eby’okulya.” Ekyo kitujjukiza ebigambo by’omuyigirizwa Yakobo bino: “Singa ow’oluganda oba mwannyinaffe aba talina kya kwambala oba emmere emumala olunaku, kyokka omu ku mmwe n’amugamba nti: ‘Genda mirembe, obugume era olye okkute,’ naye n’atamuwa byetaago bya mubiri gwe, kiba kigasa ki? Bwe kutyo n’okukkiriza bwe kutaba na bikolwa kuba kufu.” (Yak. 2:15-17) Obuyambi ab’oluganda bwe baawa Cynthia ne bawala be bwatuukira mu kiseera ekituufu era bwabayamba okuddamu amaanyi. Oluvannyuma lw’emyezi mukaaga gyokka baasobola okuweereza nga bapayoniya abawagizi.—2 Kol. 12:10.\n18, 19. (a) Tuyinza tutya okuyamba abo ababa banafuye? (b) Bwe tuyamba abo ababa banafuye, baani abaganyulwa?\n18 Singa omuntu afuna obulwadde obw’amaanyi, kitera okumutwalira ekiseera ekiwanvu okuwona. Mu ngeri y’emu, singa mukkiriza munnaffe afuna ekizibu ne kimuleetera okuggwaamu amaanyi, kiyinza okumutwalira ekiseera ekiwanvu okuddamu amaanyi mu by’omwoyo. Kya lwatu nti mukkiriza munnaffe oyo aba yeetaaga okunyweza okukkiriza kwe nga yeesomesa, ng’anyiikirira okusaba, era ng’abaawo mu nkuŋŋaana. Wadde kiri kityo, naffe tulina okubaako kye tukolawo okumuyamba. Tusaanidde okumugumiikiriza n’okukiraga nti tumwagala era nti tumutwala nga wa muwendo.—2 Kol. 8:8.\n19 Kikulu okukijjukira nti bwe tuyamba bakkiriza bannaffe, tufuna essanyu lingi. Ate era tuyiga okukwoleka obugumiikiriza n’okufaayo ku balala. Kyokka bwe tuyamba abalala, si ffe ffekka abaganyulwa. Kisobola okuyamba bonna mu kibiina okwongera okwagalana. N’ekisinga byonna, tuba tukoppa Yakuwa, oyo atwala buli muntu nga wa muwendo. Mu butuufu, tulina ensonga nyingi ezanditukubirizza okuyamba abo “abeetaaga okuyambibwa.”—Bik. 20:35.\n^ lup. 4 Mu kitabo kye ekiyitibwa The Descent of Man, Charles Darwin yanokolayo ebitundu by’omubiri ebitali bimu bye yali alowooza nti “tebirina mugaso.” Omusajja omulala awagira endowooza ya Darwin naye yagamba nti waliwo ebitundu by’omubiri bingi “ebitalina mugaso,” gamba ng’akatundu akali ku kyenda akayitibwa appendix.\n^ lup. 7 Erinnya likyusiddwa.


Bukedde Online - Munnayuganda afiiridde e China\nMunnayuganda afiiridde e China\nBawannyondo bazinzeeko amaka ga Abdallah Kitatta\nKatikkiro w'ekika ky'Emmamba alekulidde\nENFA y’omuyizi Munnayuganda abadde anaatera okutikkirwa mu yunivasite e China etabudde aba ffamire ye ne balumiriza nti, omwana waabwe basse mutte.\nMbogo eyafiiridde e China\nENFA y'omuyizi Munnayuganda abadde anaatera okutikkirwa mu yunivasite e China etabudde aba ffamire ye ne balumiriza nti, omwana waabwe basse mutte.\nShafiq Mbogo 22 yasangiddwa wabweru w'ekisulo w'abadde asula ng'afudde ku Lwakuna emisana ku ssaawa nga 8:00 mu kibuga Shenyang e China.\nMbogo yagenda e China mu 2016 ku Shenyang University gy'abadde asoma diguli mu by'ensuubulaga y'amawanga. Nnyina Dorothy Wagalinda abeera e Bungereza yagambye nti, alina okukkiriza kwa maanyi nti mutabani we yattiddwa.\nMbogo, kkamera z'ekisulo kw'abadde asula zaakomye okumukwata ng'ava ku mwaliiro ogwokuna ng'adda ku mwaliiro ogwokutaano, ebyaddiridde tewali kkamera yonna yabikutte.\nWagalinda eyabadde omunakuwavu ennyo ku ssimu ng'ayogera yagambye nti, buli mulyango gw'ekisulo kino, guliko kkamera naye tewali kkamera ndala yonna yakutte byabaddewo. Yagambye nti, omwaliro ogwokutaano ku kisulo kino, buli muyizi akkirizibwa okwetayizaako nga bw'ayagala wadde kuliko omuvubuka omu asulako.\nYagasseeko nti, Mbogo bwe yatuuse ku mwaliiro guno, yayingidde munda era omuvubuka asulako yabaddemu munda nga yeebase era kiteeberezebwa nti, omuvubuka ono yandiba nga ye yasindise Mbogo wansi ng'amuyisa mu ddirisa.\nYayongeddeko nti, abayizi ababadde basula ne mutabani we baamugambye nti, batuuse ku munnaabwe wansi we yabadde agudde naye nga kirabika yasoose kuttibwa n'alyoka akasukibwa wansi.\n"Mbadde njogera ne mutabani wange buli lunaku, yandibadde angamba singa abadde n'obuzibu bwonna, abadde mukwano gwange ffa nfe, abasaasaanya amawulire nti yesse balabika balina kye bagezaako kubikkirira, talina nsonga yonna ebadde eyinza kumwettisa," Wagalinda bwe yategeezezza.\nE China, Mbogo yatuukira w'ewoluganda lwe eyategeerekeseeko erya Hajara era ono, okusinziira ku Wagalinda, Mbogo abadde amweyabiza mu buli nsonga wabula naye talina kye yamutegeezaako nti oba alina obuzibu bwonna.\nOmuwandiisi asooka ow'ekitebe kya Uganda e China, Philip Kanyoonzi yafulumizza ekiwandiiko n'ategeeza nti, poliisi yabadde esambazze eby'okuttibwa kwa Mbogo nti kyokka okunoonyereza kwabadde kukyagenda mu maaso era oluvannyuma, lipooti enzijuvu yabadde yaakukolebwa.\nYagasseeko nti, amawulire ge baabadde baakafuna gaabadde galaga nti, Mbogo yawanuse ku lubalaza lw'ekisulo kw'abadde asula era baabadde boogedde n'abakulira yunivasite n'ekitongole ekitwala ebyokwerinda n'okunoonyereza ne bakakasa okufa kwa Mbogo nti kyokka eky'okuba nga baamusse kyMunnayuganda\nSitetimenti ya Kanyoonzi yatabudde aba ffamire ya Mbogo era Wagalinda yagambye nti, Kanyoonzi yamukubidde essimu ne boogera wabula tamanyi nsonga lwaki yafulumizza sitatimenti nga tamaze kufuna lipooti ya poliisi.


Bukedde Online - Twesange mu musomo gwa ssenga wa Bukedde\nGavumenti efulumizza ebiragiro ebipya ng'emizannyo gizzeemu\nAdmin FC eyagala Big League\nByekwaso w'emifumbi ateekateeka kugattibwa na Mugirimaani\nTwesange mu musomo gwa ssenga wa Bukedde\nObuzibu bwange nnina ensonyi\nAdded 6th August 2019\nBwe nkugamba nti oli mubalagavu mbeera nimbye?\nBwoba bwogambye siyinza kuwakana kuba bangi baking’amba naye ekitiibwa kiba kya Mukama.\nKati nno olaba otya ng’ompaddeyo akadde ne twogeramu ng’abantu abakulu?\nBwe biba bya mirimu sikirinaako buzibu.\nOfaayo ng’ompadde ku mannya go.\nNze Lanah Sophie nga mbeera Gayaza -Bulamu.\nKy’ogamba ne bwetubeera mu lumbe ne nzija nga nnoonya Lanah Sophie nkufuna?\nAgo ga ku siteegi naye ag’olumbe onoonya Sophie Nambala Omufumbe eyakuyimbira akayimba ka Gwe Malayika.\nHeeee obwedda njogera na ssereebu mulamba.\nYee ndi muyimbi wa nnyimba za mukwano naddala Zuku Music.\nKozzi oli mufumbo? Kati ogatta otya omuziki n’obudde bw’awaka?\nBuli kimu nkiwa obudde bwakyo. Ekisooka omusajja yansanga ndi muyimbi era lwe mba nnina olulaga ntegeka mangu eby’awaka bwe ngenda ye n’akwasaganya ebisigadde ate ne ku mulimu gye nkola bakimanyi nti nnyimba.\nOlyose n’oyogera ku by’omulimu obwedda mmanyi okola gwa kuyimba gwokka.\nBazadde bange banteekamu ssente ne nsoma obusawo era nnina Pharmacy gye nkolamu e Mpererwe.\nSinga bukya omusajja n’akugamba okuyimba n’obufumbo olondeko kimu?\nMuganda wange sisobola kulekawo kitone kyange kubanga ntobye nakyo ate gye ndaga ndabayo ng’ate n’omusajja asobola okukulemesa okukola ate n’alemwa okutuukiriza obuvunaanyizibwa n’osigala kusiiwukira waka.\nTuwulira nti bamaneja olumu babafuula bakyala baabwe, gwe kikuyisa kitya eyo?\nNze sirina maneja, waliwo abannyambako ng’ali wamu n’omwami wange kwossa aba Gud Talent naye nze maneja bw’antunuza mu bitali mu ndagaano siyinza kumugumiikiriza kuba obwenzi bwannema ate si kirungi omukazi kweyambulira buli musajja.\nAbawagizi bo kiki kye bayinza okukukola ne kikunyiiza?\nWaliwo abalina omuze gw’okukwatirira abayimbi nga n’olumu batamidde. Nze kino kimpisiza ddala bubi era ngezaako okubeewala.\nOmusajja omwenzi, omusajja kaggoggo n’oyo aboneka omulundi ogumu mu kisenge ogenda naaliwa?\nBonna nga tebagumiikirizika kuba omwenzi aleeta endwadde, kaggogo naye akutama n’oyo aboneka olumu awo abyesonyiye asinga!\nKiki omusajja ky’ayinza okukukola ne kimukutamya?\nOmusajja asuulirira obuvunaanyizibwa bwe n’atuuka n’okundekera abaana n’agattako obwenzi awo ebyange naye bibeera bikomye n’abaana mbanoonyeza DNA endala.\nBubaka ki bwowa abakyala?\nBafube okwekolerera baleme kutunuulira basajja mpozzi n’obuteerabira kugenda mu musomo gwa Ssenga wa Bukedde nga August 31 ku Freedom City bagaziye okumanya kwabwe mu nsonga z’omukwano era Twesange mu musomo gwa ssenga wa Bukedde waakubaayo.\nSimanyi oba anjagala\nGavumenti efulumizza ebiragiro...\nByekwaso w'emifumbi ateekateeka...\nKAFULU wa Uganda mu muzannyo gw’okusiba emifumbi ali mu keetalo nga yeetegekera okugattibwa mu bufumbo obutukuvu...\nOmusajja anzigyako abaana


Bukedde Online - Enkola ya famire eteeka abaagalana ku bunkenke\nGwe nnali nsibiddeko olukoba yafuuka muyaaye...\nNnina siriimu naye sirina wannuma\n“...MUKWANO, bambi, ddadi, teweerabira....” Eyo y’emu ku ngeri abakazi gye bajjukizaamu abaagalwa baabwe nga beesanyusaamu naddala ng’omukazi talina nkola ya kizaalaggumba gy’akozesa ate nga teyeekakasa oba taafune lubuto.\nEkizibu nti mu kiseera ekyo wadde omusajja ebigambo ebyo aba abiwulira era nga n’oluusi baasoose kukkaanya, batono ababissa mu nkola mu butuufu bwabyo olw’okunyumirwa okubaawo mu kikolwa ky’ababiri naddala mu kiseera omusajja w’amaliramu akagoba. Wano abakazi abamu bwe bawulira ng’omusajja aleeta, basalawo okubasindika babaveeko baleme okubafunyisa olubuto wadde oluusi kiyinza okunyiiza omusajja ne bafuna obutakkaanya.\nOluusi ekivaamu ye mukazi okufuna olubuto lw’ateetegekeddekiyinza n’okukosa obufumbo n’omukwano gwabwe. Ruth Nalumu ow’e Mukono yagambye nti okuva lwe yafuna olubuto nga bbebi we wa mwezi esatu, enkola eno yagiviirako ddala. “Mu kusooka eby’okumira empeke z’ekizaalaggumba nali sibyagala ate nga n’empiso nzitya.\nTwateesa ne taata w’abaana n’akkiriza okumaliranga ebbali era mu kusooka kyatukolera bulungi, era omwana waffe asooka twamuzaala tweyagalidde. Wabula tuba tetunnatuusa kwagala kumuzzaako, laba ate bwe nfuna olubuto! Kino kyava ku taata w’abaana okumugamba aleme kumalira munda mu bukyala naye ekiseera bwe kyatuuka n’alemererwa okuvaayo, era kw’olwo lwe nafuna olubuto. Bwe namala okuzaala ne nsalawo okutandika okukozesa akaweta nga sijja kubisobola.” Abaagalana bangi enkola eno bagikozesa oba baali bagikozesezzaako.\nMu nkola eno, omusajja abeera alina okufuluma mu bukyala ng’atuuse okumalamu akagoba. Etera kukozesebwa naddala abo abatayagala nkola za kizaalaggumba endala. EKOZESEBWA ETYA Okusobola okugituukiriza obulungi abaagalana bateekwa okuba nga bakkiriziganyizza.\nSsinga omusajja asalawo okugikozesa nga tasoose kukkaanya na munne, omukazi ayinza okumulemesa okuvaayo ng’ekiseera kituuse. Omusajja ateekwa okuva mu bukyala mu kiseera ng’awulira amazzi g’ekisajja gatandise okutambula. Obuzibu abamu balinda ne batuukira ddala okufuluma olwo n’alyoka ajjukira okuvaayo, nga n’oluusi obuddebuyise, okukkakkana ng’amalidde munda mu bukyala.\nENSOBI EZIKOLEBWA Dr. Vincent Kafuuzi Karuhanga yagambye nti enkola eno erina kukozesebwa ku mulundi ogusooka gwokka naye abaagalana bwe baba baagala okugikozesa ne ku mulundi oguddako omusajja alina okusooka okufulumya enkwaso eziba zisigaddeyo. Kino akikola ng’asooka n’afuuyisa omusulo n’alyoka atereeza ekkubo okumalamu amazzi gonna agayinza okuba nga galegamye.\nAbasajja abalina amaddu tebagisobola kuba bamalamu mangu akagoba, enkwanso ziyinza okubaddukako ate tebanyumirwa kuba tebatwala budde kuwuliriza bannaabwe. Abasajja abasinga bateeka enkwaso ku mumwa gw’obukyala ne beerabira nti enkwaso zikulukuta ate buli lwe zikulukuta ziggukira mu bukyala.\nEno y’ensonga omusajja bw’oba osobola, funa enkumbi mw’oba omalira so si ku mabbali g’obukyala. Abantu abalwawo okwegatta tebalina kukozesa nkola eno kuba babeera balina amaddu mangi, esaana bafumbo kubaga baba beeraba buli kiseera era n’amaddu tegatera kuba mangi nnyo.\nSi kirungi kugikozesa nga mutamidde, kuba kyangu okwerabira okukkakkana ng’omukazi afunye olubuto lw’ateetegekedde. Abaakatandika ebyokwegatta nabo tekiba kirungi okukozesa enkola eno kuba tebaba na bumanyirivu era kiba kyangu okufuna olubuto. Ku basajja abamalamu amangu akagoba enkola eno eyinza obutabakolera kuba kiba kizibu okugera ekiseera ekituufu w’afulumira mu bukyala, era emikisa giba mingi okufuluma ng’ate yamazeemu dda akagoba. Edith Mukisa omukugu mu kubudaabuda abaagalana yagambye nti abaagalana balina okwegender\nEnkola y’okukoma mu kkubo tetugirinaamu buzibu “NZE Ian Tugaineyo, mbeera Mbuya. Okuva lwe nafuna muganzi wange twasalawo okukozesa enkola y’okumalira ebbali munnange aleme kufuna lubuto kuba tetunnatuusa kuzaala. Mu kusooka nnali njagala tukozese kkondomu, wabula nga tazaagala ate nga tayagala kutandika ku nkola ya kizaalaggumba yonna nga tannazaala.\nEkirungi enkola eno tetunnagifunamu buzibu lwakuba yeetaaga obugumiikiriza obw’amaanyi. Bw’ogikozesa eby’amaddu osooka kubiss aku bbali ate oteekwa okuba ng’omubiri gwo ogumanyi bulungi, okwewala okugikoleramu ensobi.\nNze neemanyi bulungi era enkwaso ntera okuziwulira ku mugongo nga zijja, olwo ne nvaamu mangu. Jjukira nti omusajja bw’aba anaatera okumalamu akagoba ne yeekanga, amazzi gaddayo oba ne gajja matono, naye bw’osigalayo munda gonna gajja. Obuzibu bwe ndaba mu nkola eno nti bw’omalira ebweru olwawo okuddamu okuyunga, ate ggwe ng’omusajja tonyumirwa kuba essanyu lyaffe lijjira mu kiseera w’omaliramu akagoba,” bwatyo bw’anyumya.\neza ennyo nga beenoonya kuba n’amazzi agasooka ng’omusajja tannamalamu kagoba gabeeramu enkwaso ezisobola okufunyisa omukazi olubuto wadde nga tebeegasse naye ebitundu kasita byekoonako.\nOmuvubuka omuto ayinza okulemererwa okwepima n’aggyamu kuba bamalamu mangu akagoba, ate ako kabeera kaseera kazibu nnyo kuba n’obwongo essaawa eyo kyatondebwa nga balina kumalira munda n’obwongo gye bubeera bulowooza.\nEkizibu abamu basanga obuzibu okumalira ewala n’omukazi waali, ate ng’enkwaso zikulukuta ne bwe ziba ku ssuuka omukazi zisobola okumugenda mu bukyala nga tategedde n’afuna olubuto ekiyinza okuvaako enkaayana wakati w’abaagalana kuba omusajja abeera amanyi nti yamalira bbali so nga zaakulukuta ne zituuka mu bukyala.\nY’ensonga lwaki abasawo tebagikubiriza ku bantu abatali bafumbo naddala abavubuka, kuba ebigendererwa by’abavubuka mu kaboozi bibeera bya kumala so si kunyumirwa ate nga ne bw’amala asigala akyayagala, eno esaana abalina obugumiikiriza. Ekirala, enkola eno tetangira kawuka ka siriimu oba endwadde z’ekikaba endala era abagikozesa balina okubeera nga buli omu yeekakasa munne ne beewala okusaasaanya obulwadde.


Baibuli y'Oluganda - ENDAGAANO ENKADDE - Yeremiya 19\nYeremiya - Essuula 19\nBw'ati bw'ayogera Mukama nti Genda ogule ensumbi ey'ebbumba ey'omubumbi, otwale ku bakadde b'abantu ne ku bakadde ba bakabona;\n2 ofulume okugenda mu kiwonvu kya mutabani wa Kinomu ekiri awayingirirwa mu mulyango Kalusiisi, olangirire eyo ebigambo bye nnaakugamba:\n3 oyogere nti Muwulire ekigambo kya Mukama, mmwe bassekabaka ba Yuda nammwe abali mu Yerusaalemi; bw'atyo bw'ayogera Mukama w'eggye, Katonda wa Isiraeri nti Laba, ndireeta obubi ku kifo kino, obulyamiriza amatu ga buli muntu alibuwulira.\n4 Kubanga bandekawo ne bakaafuwaza ekifo kino, ne bootereza omwo bakatonda abalala obubaane, be batamanyanga bo ne bajjajjaabwe ne bassekabaka ba Yuda; era bajjuza ekifo kino omusaayi ogutaliiko musango;\n5 era baazimba ebifo ebigulumivu ebya Baali okwokya batabani baabwe mu muliro okuba ebiweebwayo ebyokebwa eri Baali; kye ssiragiranga so saakyogera so tekyayingira mu mwoyo gwange:\n6 kale, laba ennaku zijja, bw'ayogera Mukama ekifo kino lwe kitakyayitibwa nti Tofesi newakubadde nti Kiwonvu kya mutabani wa Kinomu, naye nti Kiwonvu eky'okuttirwamu.\n7 Era nditta okuteesa kwa Yuda ne Yerusaalemi mu kifo kino; era ndibagwisa n'ekitala mu maaso g'abalabe baabwe, era n'omukono gw'abo abanoonya obulamu bwabwe: n'emirambo gyabwe ndigigabula okuba eby'okulya eri ennyonyi ez'omu bbanga n'eri ensolo ez'omu nsi.\n8 Era ndifuula ekibuga kino ekyewuunyo era okusoozebwanga; buli aliyitawo alyewuunya n'asooza olw'ebibonoobono byakyo byonna\n9 Era ndibaliisa omubiri gwa batabani baabwe, n'omubiri gw'abawala baabwe, era balirya buli muntu omubiri gwa mukwano gwe mu kuzingizibwa ne mu kunyigirizibwa abalabe baabwe, n'abo abanoonya obulamu bwabwe kwe balibanyigiriza.\n10 Awo n'olyoka omenya ensumbi eyo, abasajja abagenda naawe nga balaba,\n11 n'obagamba nti Bw'ati bw'ayogera Mukama w'eggye nti Era bwe ntyo bwe ndimenya abantu bano n'ekibuga kino ng'omuntu bw'amenya ekintu ky'omubumbi ekitayinzika kuyungibwa nate: era baliziikira mu Tofesi okutuusa lwe watalibaawo bbanga lya kuziikamu.\n12 Bwe ntyo bwe ndikola ekifo kino, bw'ayogera Mukama, n'abakituulamu, nga nfuula ekibuga kino okuba nga Tofesi:\n13 n'ennyumba ez'e Yerusaalemi n'ennyumba za bassekabaka ba Yuda ezoonoonese ziriba ng'ekifo Tofesi, ennyumba zonna ze baayotererezangako waggulu obubaane eggye lyonna ery'eggulu, ne bafukira bakatonda abalala ebiweebwayo ebyokunywa.\n14 Awo Yeremiya n'ajja ng'ava e Tofesi Mukama gye yali amutumye okulagula; n'ayimirira mu luggya olw'ennyumba ya Mukama, n'agamba abantu bonna nti\n15 Bw'ati bw'ayogera Mukama w'eggye, Katonda wa Isiraeri nti Laba, ndireeta ku kibuga kino ne ku mbuga zaakyo zonna obubi bwonna bwe nnakyogerako; kubanga bakakanyazizza ensingo yaabwe baleme okuwulira ebigambo byange.


Bukedde Online - Ebintu 12 by’okola okwetegekera ekisiibo\nEbintu 12 by’okola okwetegekera ekisiibo\nGavt. w’etuuse mu kuleeta obwenkanya mu...\nOluguudo lwa Mpereerwe okutuuka e Buwambo...\nAdded 27th April 2019\nNG’ENNAKU z’omwezi mukaaga omwezi ogw’okutaano lwe tusuubira okutandika ekisiibo eky’ennaku 30 eky’omwezi omutukuvu ogwa Ramadhan.\nS heikh Adam Walusimbi\nGuno mwezi gwa mwenda era gwa kweyoolera mikisa na mpeera era omuntu yenna gwe gusanzeewo nga mulamu era n’asiiba ennaku ze zonna n’azimalako bulungi, Allah amusonyiwa ebibi bye byonna.\nKino kitegeeza nti, omuntu Omusiraamu yenna nga mukkiriza kino ky’ekiseera eky’okweteekateeka osobole naawe okweyoolera ku mpeera ezigulimu.\nSheikh Adam Walusimbi, Imaam ku Mukwano mosque mu kibangirizi kya bannamakolero annyonnyola bw’ati ku nsonga eno:\n1 Okweteekerateekera ekisiibo tekitegeeza kuteekateeka bya kulya oba byakunywa, wabula ggwe kennyini munda ne wabweru w’omubiri gwo.\n2 Oteekeddwa okuba omusanyufu nga weesunga kubanga guno omwezi gwa Ramadhan alinga omugenyi ow’ekitiibwa ng’obadde omulindiridde ebbanga lya mwaka mulamba. Essanyu ly’owulira ng’omuwulizza nti atuuse, ly’olina okufuna ku mwezi guno.\n3 Omuntu yeetegeka nga yeenenya ayingire mu mwezi ogwo omutukuvu nga talina nsobi yonna gy’alina. Kubanga sizoni eno ya kwenyagira birungi. Guno mwezi gwa mikisa, kusaasirwa era mwe muggulirwawo emiryango gya Jjana gyonna ate emiryango gy’omuliro ne giggalwa.\n4 Muno mwe muli okuliwa amabanja agaasigalira mu Ramadhan eyayita. Muno mwe muli abakyala abaali mu nnaku zaabwe eza buli mwezi, abaali embuto oba nga bayonsa. Kuno ossaako omuntu yenna eyali omulwadde nga tasobola kusiiba.\n5 Oteekeddwa okubeera n’enniya ennungi n’omalirira okugeza nti, In shaa Allah ηηenda kusoma Kulaani yonna ngimaleko. Oba nti ηηenda kusiibulula Abasiraamu, n’ebirala\n6 Twetegeka nga tumanyi nti, mwezi gwa kusonyiyibwa noolwekyo olina okuguyingira nga weegayirira Allah akusonyiwe ebyonoono.\n7 Twetegekera Ramadhan nga tuyamba bannaffe abali mu buzibu kubanga bangi ku bannaffe abatasobola kwetuusaako bwetaavu naye nga bateekeddwa okusiiba. Noolwekyo weeteekateeka ng’ogamba nti bwe nnyingira mu Ramadhan ηηenda kuyamba abantu era otegeke ssente ezigenda okubayamba n’okuliisa abalala.\n8 Omuntu yeetegeka nga weewala ebyo byonna ebiyinza okwonoona Ramadhan yo okugeza, obutabeera na bakyala abatali bawoowe. Ggwe amulina kino ky’ekiseera okumuwoowa oba omute. Weewale ebikolwa byonna ebyonoona ebiseera byo ng’okukuba ludo, beetingi, okwebaka n’ebirala. Ebiseera bino bikolemu ‘sunna’ ezikuyingiza mu Ramadhan.\n9 Longoosa empisa zo n’abantu abalala. Weeyise bulungi nga tobanakuwaza, bano batandikira ddala ku b’omu nju yo, baliraanwa n’abooluganda lwo bonna nga tobasosodde babeere bato oba bakulu.\n10 Olina okweteekateeka ng’osaba Allah akuteere emikisa mu mwezi guno gw’olimu akutuuse mu mwezi ogwa Ramadhan.\n11 Weetegekere Ramadhan n’obumalirivu obwa waggulu ng’omanyi nti ogenda mu mwezi gwa kuyoola birungi.\n12 Longoosa ennyambala yo naddala ku bakyala abalaalikibwa okwambala engoye empanvu ezibikka emibiri gyabwe olwo tuleme okufi irwa empeera.\nEngeri gy'okozesa 'Social Media' n'ototta kisiibo kyo


Bukedde Online - Bambega b’oku ppaaka za takisi abayoola omudidi !\nBambega b’oku ppaaka za takisi abayoola omudidi !\nGavumenti esitukidde mu ba bodaboda okwetoloola...\nOkumanya omulimu guno gufuna, waliwo bagayidi abamu abannyuka n’emitwalo 20 olunaku ssente ezisasulwa kondakita wa takisi wiiki ennamba!.\nFrank Ssendiwala, gayidi ku siteegi y’e Mulago ng’ayita takisi.\nBW’OLABA bagayidi oba bayite babbulooka ba takisi nga bakedde okugumba ku siteegi bakola omulimu kondakita gwe yandikoze oyinza okulowooza nti bbula bikolwa naye wa!\nEmbeera eno evaako abantu bangi okubayisaamu amaaso. Waliwo n’abagamba nti bandibadde babagoba kubanga baleekaanira abantu n’abamu okubuzaabuza abasaabaze ku miwendo gya mmotoka nga bayita takisi.\nWabula abali mu nzirukanya ya takisi mu Kampala batendereza omulimu ogukolebwa bagayidi bano era bagamba nti guno gwe gumu ku mirimu mu takisi egifuna ekiralu.\nEno y’ensonga lwaki ne Bukedde Fa ma mu ku kaweefube w’okutumbula enkolagana n'okuddiza ku bawuliriza baayo, ng’eyita mu kazannyo kaayo aka ‘Nantawunyikamu w’Embuutikizi’ basazeewo okunoonya n’okusiima gayidi wa takisi asinga okuyita takisi.\nGAYIDI Y’ANI N’OBUVUNANYIZIBWA BWE?\nBano be bantu abakola ku kuyita n’okutikka takisi ku siteegi.\nEnnaku zino ku siteegi ezimu kati babayita ba ‘siteegi mansita’ olw’okwagala okulinnyisa ekitibwa kyabwe.\nYasini Ssematimba ssentebe w’ekibiina kya Kampala Operational Taxi Stages Association (KOTSA) agamba nti ng’oggyeko okuyita takisi, gayidi avunaanyizibwa ku byokwerinda by’oku siteegi w’akolera.\n“Bwe wabaawo obuzibu bwonna obugudde ku siteegi omuntu asooka okubuuzibwa oba okubugonjoola ye gayidi.\nBano era tubasuubira okuwa abakulembeze ba takisi, poliisi n’ebitongole ebirala ebikuumi, amawuulire agakwata ku bamenyi b’amateeka be baba balabye okugeza ssinga ababbi oba abantu be beekengedde okuba abatujju babaako takisi gye balinnya takisi, gayidi ateegeeza ab’ebyokwerinda kubanga ono amannya takisi gye balinnye, essaawa kwe balinnyidde na wa takisi gy’eraga okusobola okubalondoola,” Ssematimba bw’annyonnyola.\nMu mirimu emirala gye bakola kuliko; okuteekateeka takisi ku siteegi n’okuzirung’amya ku ntikka y’abasaabaze, okukung’aanya ssente za ‘welfare’ eziggyibwa ku buli takisi etikka n’abamu okuzigabanya mu baddereeva ne bakondakita abafuna buli lunaku.\nFrank Ssediwala gayidi ku siteegi y’e Mulago ng’a wandiisa nnamba za takisi zaabwe okwewala obuvuyo ku siteegi.\nENGERI GYE BALONDEBWAMU\nSsematimba agamba nti mu mateeka gayidi alondebwa lukiiko lwa siteegi kwakolera era abasinga obungi abalondebwa bava mu baddereeva.\nOlukiiko luno era lulina obuyinza okumuggyamu obwesige ssinga balaba nga tokoze bulungi mirimu gyo.\nOkusobola okutuukiriza obuvunaanyizibwa bwe, gayidi omutuufu alina okuba n’ebisaanyizo okuli;\nOkuba n’amazima oba obwesimbu okusobola okukwata obulungi ssente za siteegi.\nAteekeddwa okuba ng’amanyi baddereeva b’oku siteegi okusobola okukolagana nabo obulungi.\nSsematimba agamba nti gayidi omulungi yandibadde n’obumanyirivu obutakka wansi wa myaka etaano nga ddereeva ate ng'akwatagana bulungi ne baddereeva wamu n’abantu abalala abakolera ku siteegi.\nBAKOLA MU MPALO\nOlw’okuba nti omulimu guno gukwetaagisa okukeera ennyo ku makya ate ng’onnyuka kiro, buli siteegi erondebwako ba gayidi abasukka mw’omu era bano bakola mu mpalo.\nWaliwo n’abagabana essaawa okugeza ku makya n’olweggulo. Bano mu nnaku zaabwe ez’okuwummula abasinga bakolamu gwa kuvuga takisi oba obwakondakita.\nSIBULI AYITA TAKISI NTI GAYIDI\nSsematimba agamba nti si buli muntu gw’olaba ku siteegi ng’ayimba takisi (okuyita abasaabaze) nti gayidi.\nAbamu ku bano ‘bacuba’ abayamba ku bagayidi nga banoonya ‘ekikumi’ era ssente ze baggya ku bakondakita nga bamaze okutikka baziwaayo ewa gayidi wa siteegi.\nAyongerako nti waliwo n’abakyamu abeerimbise mu mulimu guno naddala ku makubo abatondawo bu siteegi.\nAbalala babaza ebifo we balaba awakung’aanira abantu ne batandika okusolooza takisi nga ssente baziteeka mu nsawo zaabwe kyokka bano bagezezzaako okwogera nabo okulaba nti beewandiisa mu mateeka basobole okulondoola enzirukanya y’emirimu gyabwe.\n“Bagayidi tebakoma mu ppaaka mwoka wabula ne ku makubo kwebali.\nBaddereeva abakolera ku luguudo olumu basobola okwekolamu omulimu ne beerondamu bagayidi ne babateeka ku siteegi naddala awakung’anira abasaabaze okubayambako era bano balina obuvunaanyizibwa bwe bumu nga ba gayidi b’omu ppaaka” Ssematimba bw’annyonnyola.\nObumu ku bunonero kw’olabira ba gayidi abatuufu; kaadi y’omulimu, waliwo abambala amataawo (yunifomu) ate abalala babeera n’ebitabo mwe bawandiika takisi ezitikka.\nBano ssente ze bafuna ziva kw’ezo ezikuhhaanyizibwa ku buli takisi etikkira ku siteegi we bakolera ziyite eza ‘welfare’.\nTebalina mutemwa gwa nkalakkalira, buli omu afuna okusinziira ku nteekateeka ya siteegi ye.\nOkusinziira ku ssemateeka gwe bagoberera, buli siteegi erina omuwendo gwa ssente ezaagerekebwa eziggyibwa ku takisi buli lw’etikka oluvannyuma ne bazeegabanya nga baddereeva ne bakondakita b’oku siteegi mu nkola eya ‘welfare’ n’okuyamba kw’abo abali mu buzibu.\nOlw’okuba bagayidi be bavunaanyizibwa okusolooza ssente zino, ku siteegi zaabwe bagerekebwa omutemwa gwa ssente kw’ezo ezikung’anyizibwa eza ‘welfare’ gwe bawaayo eri abakulembeze baabwe ezifikkawo gwe musaala gwabwe.\nObuvunaanyizibwa bwabwe kulaba nti buli takisi etikka buli mulundi esasula basobole okufissaawo ekinene.\nWaliwo ne baddereeva oba bakondakita ababawaayo ssente mu ngeri ey’enjawulo olw’okuyita abasaabaze abalala bakikola lwa nkolagana ennungi gye balina nabo era nga bammemba ku lukiiko lwa siteegi bwe batuuka okugabana amagoba nabo bafuna.\nENGERI GYE BAKOLAMU EMIRIMU GYABWE\nVianney Muwonge, 39, omutuuze w’e Kitala ku Ntebe Road amaze emyaka etaano ng’akola obwa gayidi ku siteegi y’e Ntebe mu ppaaka enkadde.\nAgamba nti akeera ssaawa 9:00 mu kiro okutuuka mu ppaaka annyuka 2:30 ez’ekiro.\nKu siteegi eno balina omutemwa gwa kukungaanya ssente 2,5000,000/- ezigabanyizibwa mu baddereeva bana ne bakondakita bana kyokka zino Muwonge agamba nti aziweza era olunaku nga lwamutambulidde bulungi asobola okufiissaawo emitwalo 20.\n“Mu biseera ng’ebyenkuba abasaabaze ne takisi ezitikka zibeera ntono era wano ntuuka okunnyuka nga nninamu ezange mitwalo ng’etaano kale ekisinga obukulu kukeera nnyo ate n’okulaba nga okolagana bulungi ne baddereeva."\nAgamba teyejjusa kukola mulimu guno abamu gwe basekerera kubanga gumuyimirizzaawo ne famire ye era asobodde n’okugula pulooti e Kitala.\nFrank Ssendiwala 38, amaze emyaka 15 ng’akola obwagayidi ku siteegi y’e Mulago.\nYasookera mu bwaddereeva oluvannyuma banne be bamulonda okukola obwa gayidi. Obwa gayidi abukola ennaku ssatu mu wiiki ng’akeera ssaawa 11:00 okutuuka ku siteegi okutikka mmotoka ate annyuka 6:00 ez’ekiro.\nAgamba nti emabegako abadde ayoola mudidi kyokka bukya batandika kuddaabiriza ddwaaliro ly’e Mulago, abalwadde abamu ne basindikibwa e Kiruddu n’e Kawempe, ennyingiza ye yakendeera kubanga kati abagendayo batono.\n“Ku ssente za ‘welfare’ ze nkunganya (35,000/- eza ddereeva ne 50,000/- ze bafuna buli lunaku) nfissaawo wakati wa 30,000/- ne 50,000/- nga maze okuggyaako eza welfare”.\nAgamba nti mu ssente zino asobodde okuyimirizaawo famire ye n’okusomesa abaana be abana.\nMuhamad Noha,44, omutuuze w’e Kyengera akolera ku Bugolobi – Luzira siteegi A.\nOmulimu gwa takisi yaguyingira mu 1993 nga ddereeva kyokka obwagayidi kati abumazemu emyaka 11 era olw’obwesige banne bwe bamulinamu azze alondebwa buli luvannyuma lw’ekisanja eky’emyaka ebiri nga bwe kiri ku siteegi yaabwe.\nOno agamba wadde asanze okusoomozebwa omuli omusana ogubookya, okuyimirira okumala essaawa empavu, okuleekana nga bayita takisi ekimuleetera n’obulago okusaakala.\nWabula asobodde okugula puloti mwe yazimba ennyumba mw’asula e kyengera n’okuyimirizaawo famire ye.\nBuli lunaku afissa omuwendo gwa ssente gwa njawulo kyokka lwe bimusaze takka wansi wa mitwalo esatu.\nOlw’enkola y’omulimu gwange ennungi waliwo baddereeva ne bakondakita abamanyi okumpaayo akasiimo bw’ozigattagatta buli muntu z’akuwadde n’ogattako z’enfissawo ku za welfare eka nzirayo n’akaveera akazitowa obulungi.\nRobert Gyagenda,45, omutuuze w’omu Kakajjo zooni mu Kisenyi amaze emyaka 20 mu mulimu gwa takisi.\nEbbanga erisinga abadde akola bwakondakita naye kati ayagala kwemalira ku bwagayidi kubanga gumufunira okusinga obwakondakita.\nAgamba nti lwe bimusaze wakiri annyuka n’emitwalo ebiri.\nRonald Kasozi akolera ku siteegi y’oku Centenary Park ku Yard. Agamba nti ku siteegi yaabwe bakolera mu ssaawa nga waliwo abakeera 10:00 ez’ekiro ne bannyuka ku 7:00 ez’emisana abalala ne batandikira wano ne bannyuka ku 1:00 ey’akawungeezi ate abalala ne batandikira awo ne bannyuka ku 6:00 ekiro wadde ng’amateeka gabalagira kunyuka 4:00 ez’ekiro.\nBano buli omu alina ssente ezimugerekerwa okukungaanya okusinziira ku budde bw’akoze ezifikkawo ziba zize.\nTayogera ssente z’afuna. Agamba nti olukiiko lwa siteegi ye lwasalawo abantu babiri buli omu okufuna 120,000/- buli lunaku eza welfare.\nEbyana ebyamyuka bisazeeko Cameroon Gitawo ne bimubuzaako embiibya


Ow'emyaka 90 alumirizza ekkanisa okumutwal...\nAbaakwatiddwa ye Shivan Ndagire 18 ne Richard Namukono. Okukwatibwa kwavudde ku balwadde okwemulugunya ku poliisi y'e Mulago ku bantu abeefuula abajjanjabi ne bababbira ebintu.\nPoliisi mu kiro ekyakeesezza Olwokusatu yakoze ekikwekweto munda mu ddwaaliro n'esobola okukwata abantu mukaaga wabula abalala baayimbuddwa n'esigaza Namukono ne Ndagire oluvannyuma lw'okusangibwa n'ebizibiti ebigambibwa nti byabadde bibbiddwa ku balwadde.\nNdagire yategeezezza nti tamanyi kimutuma kubba bantu n'ategeeza nti olw'okwegomba ebirungi yeesanga alina ekintu ekimwambadde n'atandika okubba abalwadde.\nYagambye nti oluvannyuma lw'okukwatibwa n'aggalirwa e Luzira yasalawo okudduka ewa ssenga we e Buwambo n'ategeeza nti kati abadde aliko mukwano gwe omuwala gw'asula naye e Mulago kyokka nti okwegomba okusukkiridde kwe kusinze okumusuula mu ntata.\nBagguddwaako omusango gw'okusangibwa n'ebibbe ku fayiro SD:02/12/11/2019 ku poliisi y'e Mulago.\nBabadde baakayimbulwa mu kkomera e Luzira gye baali baatwalibwa oluvannyuma lw'okukwatibwa mu misango gye gimu.\nYalabudde n'abagufudde omugano okujjanga mu ddwaaliro ne badda ku balwadde ne babanyagulula nti tebagenda kubaganya kutigomya bantu bali mu ddwaaliro n'alabula buli abadde akikola okukikomya nti kubanga singa banaakwatibwa tewali ajja kuttirwa ku liiso.\nPOLIISI y'e Mulago\nn'ebaggalira nga kigambibwa\ny'e Mulago ku bantu abeefuula\nmunda mu ddwaaliro n'esobola\nabalala baayimbuddwa n'esigaza\nkimutuma kubba bantu n'ategeeza\nnti olw'okwegomba ebirungi yeesanga\nn'atandika okubba abalwadde.\nlw'okukwatibwa n'aggalirwa e\nssenga we e Buwambo n'ategeeza\nomuwala gw'asula naye e Mulago\ngw'okusangibwa n'ebibbe ku\noluvannyuma lw'okukwatibwa mu\nbali mu ddwaaliro n'alabula buli


Ebyobulambuzi mu Buganda – ababaka\nHome Topic Ebyobulambuzi mu Buganda\nEbyobulambuzi mu Buganda\nHome › Forums › Ababaka Discussions for Unity and Peace › Emirimu n Ebyenfuna / Employment and Busy-ness › Ebyobulambuzi mu Buganda\nSeptember 2, 2008 at 7:47 am #18126\nBUGANDA ejaguza Amatikkira ga Kabaka ag’omulundi ogw’ekkumi n’etaano, naye abantu ab’enjawulo bassa kimu nti Mmengo ky’esaanye okukolako ensangi zino kwe kwenyweza mu byenfuna.\nEmu ku ngeri mwe bayinza okuyita okufuna ensimbi ya kutumbula bulambuzi. Omwezi oguwedde minisita w’ebyobulambuzi e Mmengo, Muky. Florence Nakiwala Kiyingi, ow’ennono , ebyobuwanga n’Amasiro Haji Nsubuga Nsambu , abakulira amasiro n’ebifo ebirala eby’obwa kabaka bwa Buganda ne balambika ebintu eby’enjawulo Buganda mweyinza okuyita okusikkiriza abalambuzi ne bayiwa ensimbi mu ggwanika.\n“Akakiiko akafuzi aka minisitule kaakutalaaga Buganda yonna nga tunoonyereza ebifo eby’ebyafaayo tubirongoose olwo tubikozese ng’ebyobulambuzi,”Muky. Nakiwala bwe yagambye.\nEbitunuulirwa mulimu ensozi, emigga, ennyanja, engoye, eng’oma, ebifaananyi n’ebirala.\nNga July 1, akakiiko akanoonyereza ku bifo n’ebintu ebyobulambuzi akaze emyezi esatu mu Kyaddondo kaayanjulidde omuyima wa kaweefube ono, Nabagereka bye baazudde.\nAmasiro ga Ssekabaka Ssuuna e Wamala galongoosebwe gayingize ssente.\nEbifo n’ebintu bino biwandiikibwa era gye bujja waliwo n’entegeka okuwandiikamu ekitabo ekinene ekirambika ebyafaayo byabyo.\nOkugeza, omuti oguyitibwa Wankoko ogwasimbibwa mu maaso ga Twekobe ng’ekijjukizo ky’endagaano ya 1955 eyaggya Ssekabaka Sir Edward Muteesa II mu buwang’anguse; ekyoto ggombolola ekitazikira ekiri mu maaso ga Twekobe; empuku y’omu Lubiri eyasimibwa Amin n’attiramu abantu abangi; enkulungo eyitibwa Lukomannantawetwa ssekabaka MuteesaII, mwe yayisanga eggaali ye ey’omuti ng’agirinnyira mu maaso ga Twekobe n’akkirira okutuuka ku Lutikko e Namirembe.\nWaliwo enfudu z’e Mmengo ezisussa mu myaka 200, olubugo n’emitendera gye luyitamu okukomagibwa; ebifo abamu ku Bajulizi ba Uganda mwe baasimbula nga babatwala okubatta; oluguudo Kabakanjagala, Bulange n’ennyanja ya Kabaka e Katwe bimu ku bifo eby’obulambuzi.\nOkunoonya ebifo by’obulambuzi mu Mawogola, Kkooki, Buddu ne Kabula bye biddako. Buli we bakolera omukolo gw’okutongoza ebifo bino Mmengo yaakuzimbawo ennyumba ey’ekijjukizo.\nOluvannyuma akakiiko kaakutuuka e Buvuma, Kyaggwe, Ssese ne Busiro. Mu bukiikakkono bwa Buganda, akakiiko kaakutuuka e Buluuli, Bugerere, Ssingo ne Bulemeezi, era Buweekula , Butambala ne Gomba bye binaasembayo.\nEng’endo zino zonna zisasulirwa kkampuni esogola bbiya w’ekika kya Bell.\n“ Ezimu ku ngeri mwe tugenda okuyita okufuna ssente mu bulambuzi mulimu okukunga amasomero gatandike okukubiriza abaana okulambula ebifo bino nga basasulayo ssente entonotono.\nAte okutandika enkya nga August 1 teri mmotoka egenda kukkirizibwa kuyingira mu bifo by’ebyobuwangwa nga tesasudde sitiika ya minisitule y’ebyobulambuzi eri ku 30,000/- omwezi,” Nakiwala bwe yagambye.\nOmumyuka owokusatu owa katikkiro, Hajji Nsubuga Nsambu agamba nti buli kika kyakusomesebwa amakulu agali mu by’obuwangwa byakyo.\n“Ebika nabyo byandituyambye okuzuula ebifo eby’obulambuzi ebyekuusa ku byo ne kiyamba Mmengo okubikulaakulanya.\nKatikkiro w’Amasiro g’e Kasubi, Ssaalongo George Mulumba agamba nti, “Singa ku ttaka lya yiika 64 amasiro kwe gatudde tufunako yiika 12 ne tusobola okuzikulaakulanya nga tuzimbako ebifo ebyobuwangwa tuyinza okufunamu.\nOkugeza tuyinza okuzimbako amaka g’omusajja omuganda bwe galina okufaanana, essasa ly’omuweesi; omuyizzi bw’abeera; amaka g’omusajja omukomazi tusimbemu n’emituba nga Butana, Njule n’emirala.\nOmuntu yansisanyuse okulaba ku bintu ebikola amaka g’omusogozi. Muno nga tusomesezaamu ebika by’omwenge, ebika by’ebitooke ebivaamu omwenge. Bino byonna biyinza okuyamba Amasiro okuvaamu ssente nnyingi,” Ssaalongo Mulumba bwe yagambye.\nObulambuzi Mmengo eyinza okubufunamu ennyo, naye ekibi abantu bagamba nti esuddeyo gwannaggamba ku bintu bingi.\nOkugeza embuga z’amasaza nnyingi ziri mu mbeera mbi nga muno mwe muli n’eya Kaggo e Lubaga, eya Ssekiboobo e Kyaggwe n’endala nnyingi.\nE Ntebe, Olubiri lwa Ssekabaka Buganda e Lunnyo luli mu mbeera mbi ddala, sso nga nalwo luyinza okufuulibwa eky’obulambuzi. Ssekabaka Buganda n’erinnya Buganda kwe lyava. Ettaka kwe liri libbiddwa naye ng’abe Mmengo tebafuddeeyo.\nMu Busiro, Amasiro ga ssekabaka Ssuuna e Wamala gabulako katono okugwamu, sso nga mwe muli oluwanga lwe. Abagalabirira bagamba nti kyetaagisa obukadde bw’ensimbi 900 okugassa ku mulembe olwo abalambuzi batandike okugakyalira.\nTewali kigaana Mmengo kutegeka mpaka z’amaato ku nnyanja ya Kabaka e Katwe, okuzimbako wooteeri n’eggyamu ssente eziyinza okutambuza ensonga za Buganda.\nSeptember 4, 2008 at 12:14 pm #19516\nNja kudda okwongera okuteesa ku nsonga eno. Naye esaawa eno nnebuuza, nga obukadde 900 tetunnabufuna, tetuyinza kufuna ssubi na mmuli nga obwedda, netujira nga tutereeza tereeza okusinga ekiggwa kyaffe bwekitunula bwekiti?\nSeptember 4, 2008 at 5:47 pm #19524\nMulongo kyobuuza kyennyini nange nakyonayogerako nzijukira oba nakati ekintu kyekimu ekikolebwa mu masomero nebatuma abaana buli omu ekintu katugambe kati mpulira babatuma busawo bwa seminti naye nzijukira batutumanga ebintu katugambe nga tugenda okukola ebyemikono buli mwaana nebamutuma oba obukeedo oba nebatwaala abaana okunona ebitoogo awantu .\nNaye kati bwokunga Obuganda no saba ebintu okusinziira mu kitundu ekyo okugeza group yebyaalo ebimu neleeta essubi, endala nereeta emmuli, kati ebika nebyeyawulamu buli kimu nekikola omulimu okusinziira ku bulombo lombo bwaffe nti ekika gundi kye kisereka singa ebintu bino tusobola okubizaawo.\nKati abakoze entegeka eno nebatekawo nengeri yekijjulo nga bamala okukola emirimu balisibwa bulungi ojja kulaba abantu bwebaddamu amaanyi okukola ebintu bino nge dda.\nAte ngojeeko ssente eziba zikuganyiziddwa okugenda okusomba ebintu ebyo gyebiba bikunganyiziddwa , wamu nokusaawo eri abasobola buli omu okuletayo kyaleese oba nkota ya tooke oba nnyama oba nkoko oba mazzi gakunywa byonna nebabigatta wamu.\nBino ebintu nga bwebikolebwa ne mu buwangwa bwaffe ngo kwaabya enyimbe , mukozesa ebyobutonde byammwe Katonda byeyabawa\nEkikulu ekiriwo ago amakampuni bwegaba nga ga Baganda mumanya nti oyo akola ekyo ku lwa bulungi bwansi ye , naye bwe mubiyingizaamu abatabagaliza mumanya nti waliwo , walinda okusasulibwaamu kyeyabakolera.\nAte nga kampuni ezo zowulira ezitawa Baganda mirimu nti zagala muziguleko ebyamaguzi nga zigagawaza bewaabwe naye nga zo tozikolamu nga toli wewaabwe. nolweekyo waliwo wano okwekenneenya.\nSeptember 9, 2008 at 7:59 am #19581\nOMUMBEJJA Diana Kigga, mwannyina Kabaka Mutebi ll era muwala wa Ssekabaka Edward Muteesa ll alangiridde nga bw’alina enteekateeka y’okufuula Amasiro g’e Kibulala mu Singo ekifo eky’obulambuzi.\nMu bubaka bwe eri Abalangira n’Abambejja abaakung’anidde mu masiro gano wiiki ewedde, obwamusomeddwa Omulangira Haruna Mawanda, Omumbejja Kigga, yagambye nti, ga byafaayo nnyo agasaanidde okubeerako ekigango eky’omulembe n’okukuuma ebifo byakyo ebirala eby’ennono bisikirize abalambuzi. Omumbejja Kigga ye Nnaalinnya wa Ssekabaka Winyi, nnyini masiro omwakulira Omulangira Kimera asibukamu olulyo olulamula Obuganda.\nPublished on: Monday, 8th September, 2008\nKino ffenna kyetutweeka okukolerera, okwekulakulanya ffe ffekka, ffe ffenyini. Kati tukyaali mu migozobano gya bantu kugaanira ku ttaka lyaffe nakwagala kulibba mbu lwakuba balinanko akazimbe kamu bubiri bu gonna mayumba, nga ate muleeta ba nnamawanga balala? Tweyanzizza nnyo ssebo omumbejja, okusingira ddala olwokulaga ekyokulabirako ekye kkubo ettuufu eritekwa okukwatibwa.\nAwo nebwemuvaamu sente ezamagoba mu bulambuzi, nga zisooka okuddako eri Omuganda oba Abaganda abetabye mu kulongoosa. Obwo bwebayita obwetwaaze, nokwetongola, ebyannamaddala ebitali bikolwa bukolwa.


Bukedde Online - Beeraliikidde okusenda lufula\nOmutendesi Kabonge awanduse mu Uganda Cup ne yeekwasa\nBeeraliikidde okusenda lufula\nOmukuumi akubye omuyizi essasi ngâ€™agaanyi...\nBuganda egenda kuzimba ekkolero lya ssukaali...\nBaagudde ku kiwandiiko ekiraga nti Basajjabalaba lufula yagiguza mugagga munne Dan Kwatampora Katarihwa. Ekiwandiiko kino ssentebe wâ€™abasuubuzi Abby Mugumba yakisomedde mu lukiiko lwe baatuuziza mu kifo ekyo eggulo.\nOkusinziira ku kiwandiiko, ekyapa kyâ€™ettaka akatale kwe kali kyava mu\nOkusinziira ku kiwandiiko, ekyapa kyâ€™ettaka akatale kwe kali kyava mu mannya ga Basajjabalaba nga July 31, 2008 ne kizzibwa mu mannya ga Katarihwa mu kisanja kya Alhaji Sebaggala nga meeya wa Kampala.\nMugumba yagambye nti bamaze okuwa balooya baabweÂ ekiragiro okuwawaabira Basajjabalaba mu kkooti olwâ€™okutunda ekifo kyabwe mu bukyamu.\nBaaweze okugenda mu maaso nâ€™okukuuma ekifo kyabwe kireme okuggalwawo kubanga waliwo amawulire agabadde gatandise okusaasaana nga galaga ngâ€™omuggaga eyakigula bwâ€™ayagala okuzimbawo ppaaka yaÂ Â bbaasi.\nBaasabye Pulezidenti Museveni abataase abawe ekifo kyabwe kino bakyekulaakulanyize nga bwâ€™aze akola ku butale obulala obubadde butundibwa mu bukyamu.\nOmutendesi Kabonge awanduse mu...\nOMUTENDESI wa Katwe United FC mu Big League Allan Kabonge yeekandazze n’ava ku kisaawe ng’ayomba oluvannyuma lwa...


Bukedde Online - Baze tava waka nga talidde kyankya - Nantume\nOmusajja yafuna omukazi omulala bwe nagend...\nKiki ky’otoyosa kukolera mwagalwa wo? Ayagala nnyo okulya ekyenkya era ne bw’aba anyiize nnyo, amala kulya n’alyoka agenda, agenda ng’akkuse. Kuba ssaagala muntu azira mmere, nze nnyinza n’okufa.\nNantume ne bba Muganza.\nMaureen Nantume, muyimbi mu Golden Band, mufumbo era muzadde. Alina abaana\nbabiri Whitney asoma S6 ne Celine asoma mu middle class. Ng'oggyeeko okuyimba,\nalina edduuka ly'engoye erya Chica Bridals Parlor e Makindye okumpi ne Calendar.\nYanyumizzaamu ne Ssenga\nLwaki watandikawo edduuka?\nNalaba nga nnina engoye nnyingi. Okugeza ngula gomesi ne ngyambalamu omulundi gumu ne ngitereka. Bwe nalaba nga nnina nnyingi kwe kutandika edduuka eritunda n'okupangisa engoye.\nObudde obuggya wa?\nMbeeramu naddala mu nnaku eza wiiki. Ate ng'oggyeeko okuyimba n'edduuka, ndi mukazi mulimi nga nnima emboga, bbiringanya, entula n'ebirala nga mbikolera ku bugazi bwa yiika emu.\nNantume ne muwalawe.\nKiki ekyakusikiriza okuyingira mu mirimu gino?\nObuvunaanyizibwa bungi, olina okuweerera, okubeezaawo abantu b'okuuma, okubajjanjaba n'ebirala nga bw'obigatta, ssente ziba\ntezimala ng'olina okubaako ekirala ky'ogattako.\nKiki ekikufuula ow'enkizo ku bakyala abalala?\nEkintu kye nnina ekikulu kya butamalaako musajja wange mirembe kubanga mmanyi situleesi ezibeera mu bufumbo. Twalabagana nga tuli bantu bakulu ate buli omu yasanga munne alina emirimu gye ng'alina engeri gy'atambuzaamu obulamu bwe. Bwe mmukubira n'angamba nti ali ku mulimu, sibaamu waasiwaasi. Ekikulu omutima gwange nagugamba nti njagala Muganza era ne gutuula awo.\nNantume bba amwagalako ffiga.\nOlwo abengambo tebabatawaanya?\nNze nnina ekizibu kimu nti simanyi kwagala bantu basukka mu omu, neekuumira omusajja omu. Ebigambo babyogera naye si kikulu. Kale waliwo ebyogerwa n'obuuzaako ku\nmunno oba kituufu kuba omuntu abuzaabuza n'akubuulira amazima omumanya.\nKiki ky'otoyosa kukolera mwagalwa wo?\nAyagala nnyo okulya ekyenkya era ne bw'aba anyiize nnyo, amala kulya n'alyoka agenda, agenda ng'akkuse. Kuba ssaagala muntu azira mmere, nze nnyinza n'okufa.\nMmere ki ye gy'oyogerako?\nYonna naye tekibangawo n'azira, sikyagala era saagala kibeewo. Kuba nkeera ne mpaayo obudde ne ngimutegekera.\nBiki omwami wo by'atayagala?\nTahhambangako nti alina by'atayagala wabula kye mpulira ky'abuuliriza nga mmugambye nti hhenda kufulumamu\nebweru abuuliriza nnyo n'olaba ng'alinga alinamu okweraliikirira.\nOlwo embaga ya ddi?\nTennalowoozebwako, naye Katonda nga ye mubeezi, erirowoozebwako. Sifa ku mbaga bwe mba nkwagala.\nBw'onyiiga obeera otya?\nNkaaba, kuba nnemererwa okuyomba, era mmuviira.\nKiki ekisinga okukunyiiza?\nSaagala kumpaayiriza, abantu banjogeza nnyo bye soogedde ne nnema okwewolereza. Naye njagala omuntu n'ayogera ekintu nga bwe nkimugambye.\nNantume ng'ali ne bba Muganza ku siteegi.\nNaawe weetaaga ssente z'akameeza?\nAte nze akameeza nkeetaaga nnyo kuba ndi mufumbo, waliwo atayagala ssente? Era bwe bazimpa, ngula ebintu bya wiiki naye bwe mba hhenda kutambula, mbigula lumu mu bungi ne bibaawo. Era bwe bampa ezitammala, nneeyongerezaako okusinziira ku bye njagala okugula.\nNjagala nnyo abaana bange, okubatwalako awutu ne ntuulako nabo ne tulya ekyemisana. Njagala nnyo n'okugula ebintu.\nBiki ebisanyusa omwami wo?\nAhhamba nti mmulabikira bulungi, era ayagala nnyo engeri gye nakulamu, amaaso gange, lwakuba agamba ndi mukambwe.\nMu myaka 10 egijja weeraba wa?\nSeeraba nnyo wano mu Uganda kuba njagala nnyo okugenda e Bulaaya ne famire yange.\nObubaka bwo eri ;\nNsooka kubeebaza nti ng'ensi tennammanya be baasooka okundaba, mbaagala nnyo era nsaba Katonda abongere okwagala ennyimba zange.\nMubeere mu bufumbo, wadde nga waliwo obukaluba, mubukwase Katonda kubanga era ne bw'ovaayo, olina okunoonya omwagalwa omulala.\nAbanoonya omukwano, musooke munoonye Mukama kuba y'amala byonna. Teri kirungi ng'okwagala akwagala ate teri kirungi nga okufumbirwa mukwano gwo. Era bw'ofuna omuntu akwagala ate nga mukwano gwo, obwo obufumbo buba bujja kutambula bulungi.\nAbali mu bufumbo mwagalane mu bufumbo bwammwe, abagenda ku mpeta Mukama awe emikolo gyammwe emikisa.\nNantume ku siteegi.\nAba NRM batandise okukuyegera Museveni mu magombolola\nRagga Dee, Kikungwe ne Lukwago ani atwala Kampala?\nMbabazi akkirizza obuteesimba ku Museveni mu 2016


Bukedde Online - Siyinza kuva mu ofiisi ya KCCA lwa bigambo - Kitaka\nAbatuuze b'ekira basomeseddwa ku ngeri gye bagenda okuganyulwa...\nAba Twaweza bafulumizza alipoota ku bantu abafunye obuyambi bwa...\nJudith Babirye azadde, kitaawe ne yeewaana\nSsentebe w'akakiiko k'eddembe ly'obuntu af...\nAdded 20th November 2019\nKitaka yakedde mu ofiisi ye ku Mmande gye yavudde n’agenda ku mukolo gye yasanze Loodi Meeya Erias Lukwago kyokka tebaayogedde ku byasaliddwaawo mu lukiiko olwatudde wiiki ewedde bakkansala mwe baamugobedde.\nLoodi meeya Lukwago ne Kitaka ku mukolo gwa UNCEF kwe yatongolezza kawefube w’okuyamba abaana abawala.\nAKOLA nga dayirekita wa Kampala, Ying. Andrew Kitaka agambye nti tayinza kuva mu ofiisi olw'ebigambo ebyogerwa bannabyabyfuzi n'ategeeza nti oluvannyuma lw'okukola ku bajeti ya KCCA, kati obwanga abwolekezza kaweefube w'okuyonja n'okugogola ekibuga.\nKitaka yategeezezza nti ebyokumugoba byamugudde nkoto, era akakkalabya mirimu. Yagambye nti asula n'okusiiba ng'alowooleza kibuga kukikulaakulanya naddala ng'atereeza enguudo, amataala ga sola n'okuzimba emyala mu bitundu ebikosebwa ennyo amazzi.\nKyokka Lukwaago yagambye nti okusinziira ku bbaluwa ya ssentebe w'akakiiko akagaba emirimu, Ralph Ochan gye yawandiikira minisita wa Kampala Beti Kamya nga September 9, 2019 erambika bweti;\nYalaze nti okulondebwa kwa Kitaka tekwali kwa nkomeredde wabula kwalina kukoma ku myezi mukaaga.\nYalaze nti ekiseera ky'okukola emirimu mu mateeka kyaggwa kati minisita ateekwa okuddamu asabire Kitaka ebbanga lya mwaka gumu ng'akola mu ofiisi nga bwe balindirira okumukakasa.\nLukwago eggulo yategeezezza Bukedde nti Kitaka wa ddembe okukola byakola n'okugenda mu maaso n'okubeera mu ofiisi naye akimanye nti amateeka gamugaana okukola emirimu gya dayirekita wa Kampala okuggyako ng'akakkasiddwa.\nLukwago yagambye nti okugaana okumukakasa oba okulonda omuntu omuggya abanene bakikozesa nga kakodyo okumukuumira mu kifo ekyo nga kye bamulagira ky'akola kubanga tasobola kubagyemera olw'okutya okugobwa.\nKu mbalirira ya KCCA, yagambye nti bagaanyi okugiyisa kubanga baabadde bagenda kumenya amateeka ng'omuntu yekka akkirizibwa okugibaanjulira ateekwa kuba dayirekita wa KCCA kyokka ekiseera kya Kitaka kyaggwaako dda.\nLukwago yagambye nti yakizudde nti embalirira gye baabadde bagenda okuyisa mu bukyamu teyamba Bannakampala kubanga ekoleddwa ng'esinga kwesigamizibwa ku byabufuzi ebiyamba pulezidenti Museveni.\nLukwago yagambye nti Kitaka wa ddembe okuddayo mu kifo kye ekya yinginiya w'enguudo kye yayingirirako mu KCCA oba okuba nga yaakulira okubalirira ennyingiza n'enfulumya y'ekitongole.\nKyokka Kitaka yagambye nti alina ebbaluwa ezimukakasa nga ‘Chief Accounting officer' wa Kampala okuva ewa ssenkaggale Keith Muhakanizi (akulira eggwanika ly'eggwanga) era emirimu agikola mu mateeka kyokka Loodi Meeya ebiseera ebimu amateeka agataputira ludda lumu ne yeerabira nti waliwo amalala agafuga ensimbi za Gavumenti.\nYagambye nti wadde Lukwago yatapuse eteeka nga bw'ayagala, ye atudde mu ofiisi era akola mirimu.\nPpaaka ya USAFI ekaabya!\nLukwago agasimbaganye n'omugagga Yanga\nAmyuka Musisi mu KCCA alekulidde n'awanda omuliro!\nEbyavudde mu kukebera baganda ba Bitama bifulumye\nNjegula ye kitaawe wa Paddy Bitama\nGavumenti ekebedde abaana 8 aba Tamale eyakuza Bitama\nAbatuuze b'ekira basomesedd...\nMINISITA omubeezi akola kunsonga z'ebibiina byobwegassi Kyeyune Haruna Kasolo, akubiriza abantu okwebereramu nga...\nKUNOONYEREZA kuzudde nti ab’enganda okusaba abantu babwe sente okubayambako okuvvuunuka embeera kifuuse kyabulijjo...